Ikus-entzunezkoak birpentsatzen – Hala Bedi\nHala Bedi > Podcast-ak > Sozialak > onosera > Ikus-entzunezkoak birpentsatzen\nO no será-Edo ez da izango: Ikus-entzunezkoak birpentsatzen\n30 martxoa O no será-Edo ez da izango 0\nFotograma de ‘Sólo son peces’.\nGaurko saioan ikus-entzunezko ekoizpenak jorratu ditugu begirada feminista batetik. Horretarako Setem Hego Haizeak ondutako “Indarkeria kontsumitzen dugu? Indarkeria matxisten eta kontsumoaren inguruan ezagutza sortzeko eta ikasteko prozesu kolektiboa” txostenaren bigarren partean oinarritu gara eta ikus-entzunezkoetan zentratuta hainbat eduki izan ditugu gurean.\nHasteko Setem Hego Haizeako kideak diren Ainhoa Bilbao eta Ania Otaola izan ditugu gurekin, txostenaren eta Balioen Faktoriaren inguruan hitz egiteko.\nOndoren Sally Fenaux Barleycorn nazioarteko gidoilari, zuzendari eta aholkularia elkarrizketatu dugu eta amaitzeko Al Borde Films ekoiztetxe feministara gerturatu gara, horren partaide diren Paula Iglesias Rodríguez eta Marta Gómez Calderónen eskutik.\nHona hemen elkarrizketatuek zein partaideek utzitako serieen proposamenak: Random Acts of Flyness, Black earth rising eta I may destroy you.\nEta saioa girotzeko emakumeek sortutako soinu bandak edo horietarako sortutako kantak entzun ditugu: Sona Jobarteh-en Jarabi, Pinar Toprak-en Echoes of Battle eta Maite Arroitajauregik eta Arantzazu Callejaren abestia Akelarre filmerako.\nMarta Gómez Calderón\n← 1X17 Screamo y Tattoos con Gorka Oliden\nKLA-HLA 27 DE MARZO DE 2021 con TPP Colombia, Pere Aragonés, Sergio Tubacex, TIC pobreza →


Urr 17, 2011\tNork:\tNerea Lizarralde\t-\nAnartz Zuazua aktorea.\nNagore Aranburu, Anartz Zuazua eta Karlos Zabala aktore donostiarrek parte hartu dute\nNaniano ekoiztetxeak ‘Albaitari’ film laburraren errodajea amaitu berri du. Emakumearen aurkako indarkeriaren inguruko lana da: «Genero indarkeria gizartearen kezka handienetako bat da, eta guk arazo hori mahaigaineratu nahi dugu; izan ere, gure produktuak gizartearentzako lagungarri izatea nahi dugu». Donostiako ekoiztetxeak gizarte gaiak jorratzeari eman dio lehentasuna.\nErrenteria-Oreretako Ion Collarrek sortu du ekoiztetxea; eta ‘Albaitari’ berak ekoiztutako lehen proiektua da. Azaroan muntaketa lanak bukatzea espero dute. Film laburra prest daukatenean jaialdietako zirkuituan sartzen saiatuko direla azaldu du ekoizleak. Zuzendari lanetan Pablo Vijandes asturiarra ibili da.\nLau egunez Artikutza eta Oiartzunen errodatu dute. Hainbat aktore donostiarrek parte hartu dute: Nagore Aranburuk, Anartz Zuazuak, Karlos Zabalak eta Telmo Tolak. Zuazua Andoni albaitariaren larruan sartu da; Aranburuk, berriz, Greta pertsonaia nagusiaren papera jokatu du


Hasiera | Centro San Luis, ikastegi liderra Bilbon, osoko prestakuntzan eta lan-munduan txertatzen\nDiruz lagunduriko Heziketa\nErasmus eskutitza 2014-2020\nOngi Etorri, Wellcome, Willkommen, Benvenuti, Accueil!!\nInforma zaitez Behin-behineko izen-emateak Informazio gehiago\nLanbide Heziketa eta Batxilergoa\nBatxilergoa: Zientziak, Giza eta Gizarte Zientziak.\nLanbide Heziketa: Merkataritza eta Marketina, Administrazioa eta Finantzak, Informatika, Gizarteratzea, Oinarrizko Prestakuntza eta Helduen Hezkuntza.\nBritainia Handiko Unibertsitateko Ikasketak. Osorik gaztelaniaz irakatsiak, ZUZENEKOAK eta arratsaldez. University Of Wales – Galeseko Unibertsitatera atxikiak. Titulazio ofiziala Erresuma Batuan, Espainian eta Europa guztian (Bolonia gradua). Graduondoko ikastaroak eta Masterrak eskuragarri.\nTresna informatiko eta hizkuntzen jakite-maila ziurtatzen dute agiri ofizialek.\nLanbide Heziketan izena emateko Heziketa Zikloetara sartzeko probak.\nDiruz lagunduriko bestelako prestakuntza\nEtengabeko eta enpresentzako prestakuntza-ikastaroak. Ikastegi laguntzailea gara Hobetuz, Lanbide eta SEPErekin. Ikastaroak: Informatika, Hizkuntzak, Kudeaketa eta Administrazioa, Ekintzailetza eta Startup-ak.\nBatxilergoko ikasleen Matrikulazio Egutegia 2018-19\n“Funtsezko data OFIZIALEN zerrenda geure Zientziazko zein Humanitatezko eta Gizarte Zientziazko Batxilergoetara sartzeko.”\nInformatikako Unibertsitate-Graduan izena emateko epea ireki da\n“Galeseko Unibertsitatea Trinity Saint David ospetsuak zilegitutako eta igorritako "Bachelor of Science (Honours) in Computing" aukera ematen die haien ezagutza zabaltzeko eta enplegagarritasuna hobetzeko informatikazko edo telekomunikazioetako LHko goi-mailako gradua duten ikasleei”\nJardunaldi Irekien 2. Deialdia\nHurrengo urtean San Luisen matrikulatzeko interesa duzu eta instalazioak zein irakasleak ezagutu nahi dituzu? Hori egiteko otsaileko deialdia galdu bazenuen, hona bigarren deialdirako datak\nItunpeko Ikastetxeetan M20ko Grebari buruzko informazioa\nBaliteke irakasleren batek bihar klasera ez joatea biharko, martxoak 20ko, greban parte hartzean\nEman izena behin-behinekoz\nEz zaitez lekurik gabe geratu gure ikastaroetan. Informa zaitez, konpromisorik gabe.\nPrestakuntza-enpresa pribatua gaituzu, funts publikoen bidez lagundurikoa (Eusko Jaurlaritza, EIN, Europako Gizarte Funtsa), Bilbon 70 urtetik gorako historia duena, merkatura etengabe egokitzen ari dena\nGure nobedadeen berri izan nahi al duzu?\nBete inprimaki hau:\nOnartu egiten ditut erabiltzeko baldintzak\nHarpidetza berretsia, egiaztatu zure posta elektronikoa.\nHara!gorabehera gertatu da.\nLege-ohar honek (aurrerantzean, "Lege Oharra") Centro San Luís SL (helbidea: Poza Lizentziatuaren kalea 31 (Indautxu), 48011, Bilbo; IFK: B48153555) ikastegiaren http://www.centrosanluis.com Internet atariaren (aurrerantzean, “Weba”) zerbitzuaren erabilera arautzen du.\nOro har, Centro San Luís SLren eta bere web orrian dauden zerbitzu telematikoen erabiltzaileen arteko harremanak, Espainiako legeriaren eta jurisdikzioaren eraginpean daude.\nAlderdiek berariaz uko egiten diote legokiekeen foruari eta espresuki Bilboko Epaitegiei eta Auzitegiei men egiten diete honako kontratu-baldintza hauek interpretatu edo egikaritzeko orduan sor litekeen edozein eztabaida ebazteko.\nErabiltzailea informatuta geratzen da, eta onartu egiten du, honako web orrian sartzeak ez dakarrela, inolaz ere, Centro San Luís SLrekin merkataritza-harremanik abian jartzen denik. . Web orriaren titularrak ez du bat egiten laguntzaileek bertan emandako iritziekin. Enpresak eskubidea erreserbatzen du, aldez aurretik abisurik eman gabe, bere Web orrian berak beharrezkotzat jotzen dituen aldaketak egiteko. Horiek horrela, bai haren bidez ematen diren edukiak eta zerbitzuak bai horiek zerbitzarietan aurkezturik edo lokalizaturik agertzen diren modua aldatu, ezabatu edo gehitu ahal izango ditu.\nWeb orriaren edukiaren jabetza intelektualaren eskubideak, diseinu grafikoa eta kodeak Centro San Luís SLrenak dira, eta, beraz, haren erreprodukzioa, banaketa, komunikazio publikoa, eraldaketa edo web orriko edukiekin egin litekeen bestelako jarduera ere debekatuta dago, ezta iturriak aipatuta ere, Centro San Luís SLren idatzizko baimenarekin ez bada. Enpresaren web orrian dauden merkataritzako izenak, markak edo edozein motatako ikurrak jabeenak dira eta legearen babesa dute.\nCentro San Luís SLren web-orrian estekak (links) egoteak helburu informatzailea soilik du eta ez dakar, inolaz ere, haien gaineko iradokizuna, gonbidapena edo gomendioa egitea.\nKonfidentzialtasuna eta datuak babestea\nFitxategiak eta inprimakiak erregistratzea\nErabiltzailea da sartutako datuen egiazkotasun eta zuzentasunaren erantzule bakarra. Centro San Luís SL, aldiz, horri buruzko edozein erantzukizunetik aske geratzen da. Erabiltzaileak, edozein dela kasua, emandako datu pertsonalen zehaztasunaren, jadanekotasunaren eta egiazkotasunaren bermatzaileak eta erantzuleak dira, eta datuak behar bezala gaurkotuak mantentzeko konpromisoa hartzen dute. Erabiltzaileak erregistro- edo harpidetza-inprimakian informazio osoa eta zuzena ematea onartzen du. Centro San Luís SLk ez du erantzungo bereak ez diren eta beste iturri batzuetako informazioen egiazkotasunaren aurrean; beraz, informazio horren erabilerak ekar litzakeen balizko kalteengatik ere ez du bere gain erantzukizunik hartuko. Centro San Luís SLk bere web orrian duen informazioa eguneratu, aldatu edo ezabatzeko eskubidea erreserbatzen du, eta informazio horretarako sarbidea mugatu edo galarazi ere egin dezake. Centro San Luís SLk berak emandako informazioan izandako oker, hutsegite edo ez-egiteen ondorioz Erabiltzaileak jasan lezakeen edozein kalte-galeraren aurrean aske geratuko da, baldin eta informazioa Centro San Luís SL ikastegiarenak ez diren iturrietatik badator.\nCentro San Luis web guneak erabiltzaileen nabigazioa analizatzeko cookie-ak erabiltzen dituela jakinarazten dizugu.\nCentro San Luís SLren helburuak Erabiltzailearekin duen harremana mantentzea eta kudeatzea da, baita Erabiltzaileari berari informazioa ematea ere.\nGure zerbitzu batzuk espezifikoki adingabeentzat bideratuta badaude, Centro San Luís SLk haien gurasoen edota tutoreen onespena eskatuko du datu pertsonalak biltzeko edo, hala badagokio, datuen tratamendu automatizatua egiteko.\nHirugarrenei datuak lagatzea\nCentro San Luís SLk ez dizkie erabiltzaileen datuak hirugarrenei lagako.\nDatuak eskuratu, zuzendu, ezereztu eta aurkaratzeko eskubideak egikaritzea\nCentro San Luís SLk legez eskatutako Datu Pertsonalak babesteko segurtasun-neurriak hartu ez ezik, Centro San Luís SLri berari emandako Datu Pertsonalak gal, gaizki erabil, alda, baimenik gabe eskura eta lapur ez daitezen, bere eskueran dauden baliabideak eta neurri tekniko gehigarriak ezartzen ahaleginak ere egiten ditu. Hortaz, ez du erantzukizunik izango hauetatik ondorioztatzen diren kalte edo galerarik geratuz gero, baldin eta berari ez dagozkion arazoek eragin badituzte: interferentziak, omisioak, etenaldiak, birus informatikoak, telefono-matxurak edo sistema elektroniko honetako funtzionamendu operatiboaren deskonexioak. Halaber, aske geratuko da ere telefono-lineetako hutsegiteek edo gainkargek nahiz Datuak Prozesatzeko Zentroan, Interneteko sisteman edo beste sistema elektroniko batzuetan ere izandako gainkargek sistema operatibo hau erabiltzean eragindako atzerapen edo blokeoetatik, bai eta Centro San Luís SLren kontroletik kanpo beste pertsona batzuek legez kontrako mutur-sartzeak eragin ditzaketen kalteetatik ere. Hala eta guztiz ere, Erabiltzaileak jakitun izan behar du Interneteko segurtasun neurriak ez direla erasoezinak.\nErabiltzaileak adierazten du datu pertsonalak babesteko baldintzen gaineko informazioa jaso duela, eta Centro San Luís SLk haien tratamendu automatizatua egitea onartu eta baimendu egiten duela, baldin eta Datu Pertsonalak Babesteko Politika honetan adierazten diren eran eta helburuetarako bada. Atarian emandako zerbitzu batzuek, Datu Pertsonalak babesteko gaiaren gaineko berariazko aurreikuspenak dituzten baldintza bereziak izan ditzakete.\nGora kargatu beste CV bat\nGehitu zure CV berria PDF formatuan\nBerretsi ordua orientatzailearekin elkartzeko\nOrientatzailearekin elkartzeko ordua berresten baduzu, lehenbailehen jarriko gara zurekin harremanetan.\nBaduzu ordua, oraingoz ezin duzu ordu gehiago eskatu.\nArgitaratu beste eskaintza bat eta gure eskaintza-zerrendan agertuko da.


Hezkuntzaren giltza | Tandem Komunikazio Grafikoa\nMatrikulazio garaiak oso garrantzitsuak izaten dira ikastetxeentzako. Lazkaoko San Benito ikastola 2019-2020 ikasturterako matrikulazio kanpaina zela eta jarri zen gurekin harremanetan.\nIkastolako zuzendaritzarekin zenbait bilera izan eta gero, piktograma dibertigarri batzuk sortu genituen, zein kanpainako ikur ezezik, zentroaren identitate ere bihurtu dira. Piktograma hauek ikasle baten heziketa ziklo osoa islatzen digute, haurtzaindegitik batxilergoraino, hain zuzen ere, San Benito ikastolak 1.963. urtetik bere zentroan eskaintzen duen ziklo osoa.\nIdentitate korporatiboa, kanpainaren irudia, errotulazioa, roll-up, karpa, poltsak, eskuorriak, mailing-a, kartelgintza, webgunerako banner sorta, sare sozialetarako dokumentuen egokitzapena…


Carlos Mediavillak Kirolgiren kirol argazki lehiaketa irabazi du - Otamotz : Otamotz\nCarlos Mediavilla urretxuarrak Kirolgi fundazioaren kirol argazki lehiaketa irabazi du, Donostiako izotz jauregian izotz gaineko dantza egiten ari zen neska bati ateratako argazkiarekin. Mediavilla errugbi partida baten argazkia ateratzera joan zen Donostiara, izotz jauregian lehiaketa bat zegoela ikusi zuen, sartu eta saria eman dion argazkia atera zuen. “Epaileek originaltasuna saritu dutela uste dut”, aipatu du.\nKirolgi fundazioa irabazi asmorik gabeko entitatea da eta bere helburua da Gipuzkoan kirol ez profesionala sustatzea eta garatzea, arreta berezia errendimenduko kirolean jarrita, horretarako babesle publiko zein pribatuak bilatuz. Urtero argazki lehiaketa bat antolatzen du Gipuzkoako Argazkilari Elkartearekin batera.


Etxetresna Elektrikoen Renove Plana - Oinarri orokorrak - EVE\nLAGUNTZA PROGRAMA HAU ITXITA DAGO\nA++ edo goragoko energia-eraginkortasuna duen hozkailua eta hozkailu-izozkailua.\nA++ edo goragoko energia-eraginkortasuna duen izozkailua.\nA++ edo goragoko energia-eraginkortasuna duen arropa-garbigailua.\nA++ edo goragoko energia-eraginkortasuna duen ontzi-garbigailua.\nA++ edo goragoko energia-eraginkortasuna duen lehorgailua.\nA+ energia-eraginkortasuna duen labea.\nInformazio gehiago lortzeko, hasieran ageri den Oinarriak izeneko dokumentuan eta 946.620.302 telefonoan.\nATXIKI DIREN SALTOKIEN ZERRENDA\n1. Etxetresna elektriko mota.


Euskal Herriko onena izan da 2018ko Azkoitia-Azpeitia maratoi erdia - Azkoitia - Maxixatzen.eus\nEuskal Herriko onena izan da 2018ko Azkoitia-Azpeitia maratoi erdia\nMaxixatzen.eus 2019-01-03 11:43\nAzkoitia-Azpeitia maratoi erdia Azkoititik abiatu zen unea.\nEspainiako lasterketekin osatutako sailkapeneko seigarren postuan dago Azkoitia-Azpeitia, Espainiako Atletismo Federazioak emandako puntuazioaren arabera. Martxoaren 30ean jokatuko da 2019ko Azkoitia-Azpeitia maratoi erdia, eta zabalik dago izen-emate epea.\nEspainiako Atletismo Federazioak emandako puntuazioa tarteko, Azkoitia-Azpeitia nazioarteko maratoi erdia Euskal Herriko maratoi erdi onenez izateaz gain, seigarren postuan da Espainiako hainbat lasterketekin osatutako sailkapenean. Diego Garciaren oroimenezko proba udaberriro egiten dute, eta atzo jaso zuten antolatzaileek maratoi erdien rankinga.\nJakinarazi dutenez, 2018an 15 kilometroko proben eta maratoi erdien artean bosgarren puntuaziorik onena eskuratu zuen, probaren mailagatik –parte hartzen duten atleten maila eta horiek lortutako markak–, antolakuntza gaitasunagatik eta parte-hartzaile kopuruagatik. «Gure lasterketak, parte hartzaile puntuaketa baxuenetakoa badu ere, lortzen dugun maila atletikoa handienetako da», azaldu dute antolatzaileek. Martxoaren 30ean jokatuko da 2019ko Azkoitia-Azpeitia maratoi erdia, eta abendutik zabalik dago izen-emate epea. Aurtengoa probaren 26. edizioa izango da.


Versets bibliques sur le sujet: Maîtrise de soi -> Bon Caractère\nBon Caractère: [Maîtrise de soi]\nAtletek diziplina gogorra ezartzen diote beren buruari, eta hori, zimeltzen den koroa irabazteko; guk, ordea, zimeltzen ez dena irabazteko.\nBeraz, ez dezagun lorik egin gainerakoek bezala, baizik eta egon gaitezen erne eta argi.\nHobe eroapena adorea baino, nor bere buruaren jabe izatea hiriak menderatzea baino.\nHarresiak hondatutako hiri babesgabea bere buruaren jabe ez den gizakia.\n «Euria eta elurra zerutik jaitsi eta ez dira bertara itzultzen, lurra urez ase gabe, emankor bihurtu eta ernamuindu gabe, ereiteko hazia eta jateko ogia sor ditzan; berdin nire ahotik irtendako hitza ere: ez da niregana itzultzen bere eragina izan gabe, baizik eta nik nahi dudana egiten du eta nik ezarritako helburua betetzen».\n [19-20] Izan hau gogoan, senide maiteok: gizaki orok izan behar du entzuteko bizkor, hitz egiteko nagi eta haserretzeko ere nagi. Izan ere, haserreturik dagoen gizakiak ezin du Jainkoarentzat zuzen dena egin. *** Beraz, itsuskeria oro eta hain ugari ageri den gaiztakeria bazterturik, onar ezazue otzan-otzan zuengan erein den eta zuek salbatzeko indartsu den mezua.\n1 Pierre 5:6-8\n Behera zaitezte, bada, eta jarri Jainko ahaltsuaren eskumendean, bere garaian gora zaitzaten. Utzi Jainkoari zeuen kezka guztiak, bera baita zuetaz arduratzen. Izan zaitezte neurritsu eta egon erne. Zuen etsaia, deabrua, zuen inguruan dabil, goseak dagoen lehoia bezala, nor irentsiko.\n Denok dakizue kiroldegian partaide guztiek egiten dutela lasterka, baina saria batek bakarrik jasotzen duela. Beraz, egizue lasterka, irabazteko eran. Atletek diziplina gogorra ezartzen diote beren buruari, eta hori, zimeltzen den koroa irabazteko; guk, ordea, zimeltzen ez dena irabazteko. Ni ere hala aritzen naiz; ez lasterka itsu-itsuan egiten duena edo ukabilkadak hutsean jotzen dituen borrokalaria bezala; baizik eta neure gorputza hezi eta menpean jartzen dut, besteei irakatsi ondoren neu baztertua gerta ez nadin.\n «Dena zilegi dut», dio zenbaitek; baina ez da dena komenigarri. «Dena zilegi dut », bai, baina ni ez nau ezerk menpeko egingo. Esaten da baita ere: «Janaria sabelarentzat eta sabela janariarentzat»; baina bata zein bestea hondatu egingo ditu Jainkoak. Gorputza, ordea, ez da lizunkeriarako, Jaunarentzat baizik, eta Jauna gorputzarentzat. Eta Jainkoak, Jauna piztu zuenak, gu ere piztu egingo gaitu bere ahalmenaz. Ez al dakizue zuen gorputzak Kristoren atal direla? Eta nik Kristoren atala emagaldu baten atal egingo ote dut? Ez horixe! Ez al dakizue emagalduarekin elkartzen dena berarekin gorputz bat bera egiten dela? Honela baitio Liburu Santuak: Biak bat izango dira. Jaunarekin elkartzen dena, berriz, berarekin espiritu bat bera egiten da. Egizue ihes haragikeriatik! Gizon-emakumeek egiten dituzten beste bekatu guztiak gorputzetik kanpora gelditzen dira; baina haragikeriazko bekatua egiten duenak bere gorputzaren aurka egiten du bekatu. Ez al dakizue zuen gorputza Jainkoak eman dizuen eta zuengan bizi den Espiritu Santuaren tenplu dela? Beraz, ez zarete jadanik zeuenak, garesti ordainduz eskuratu baitzaituzte Jainkoak. Goretsazue, bada, Jainkoa zeuen gorputzaz.\n Jainkoak, bere ahalmenaz, erlijio-bizitzarako behar den guztia eman digu, bere aintza eta indarraz deitu gintuen Jesus ezagutaraziz. Honela, agindutako ondasun baliotsu eta bikainak ere eman dizkigu, grina txarrek munduan eragiten duten ustelkeriatik ihes eginez, jainkozko izaeraren partaide izan zaitezten. Horregatik, saia zaitezte gogoz zeuen fedearekin batera bertutea izaten, bertutearekin ezagutza, ezagutzarekin neurritasuna, neurritasunarekin eroapena, eroapenarekin jainkozaletasuna, jainkozaletasunarekin senide-batasuna eta senide-batasunarekin maitasuna. Jarrera hauek guztiak zuengan gero eta gehiago indartzen badituzue, lagungarri izango dituzue eta Jesu Kristo gure Jauna gero eta hobeto ezagutzera eramango. Baina jarrera horiek ez dituena itsua eta bista motzekoa da, ahaztu egin baitu garbitu egin duela Jainkoak bere lehenagoko bekatuetatik. Senideok, Jainkoak deitu eta aukeratu zaituzte: saia zaitezte egoera hori sendotzen; hori eginez gero, ez duzue sekula huts egingo eta zabal-zabal irekiko zaizkizue Jesu Kristo gure Jaun eta Salbatzailearen betiko erreinuko ateak.\n Bukatzeko, sendo zaitzatela Jaunak bere indar ahaltsuaz. Har itzazue Jainkoak ematen dizkizuen armak, deabruaren maltzurkeriei aurre egiteko gai izan zaitezten. Gure borroka, izan ere, ez da hezur-mamizko arerioen aurkakoa, goiko espiritu gaiztoen aurkakoa baizik, mundu ilun honetako aginte, ahalmen eta botereen aurkakoa. Horregatik diotsuet: Hartu Jainkoak ematen dizkizuen armak, une txarrean gogor eutsi eta zailtasun guztiak, atzera egin gabe, gainditu ahal ditzazuen. Zutik, beraz! Lotu gerrikotzat egia, jantzi bularrekotzat zintzotasuna eta oinetakotzat bakearen berri ona zabaltzeko ardura. Eduki beti besoan babeskitzat fedea, etsaiaren suzko geziak oro itzali ahal izateko. Hartzazue burukotzat salbamena, eta ezpatatzat Espirituaren ezpata, hau da, Jainkoaren hitza. Egin otoitz eta eskariak etengabe, Espirituaren indarrez. Egon erne, beila eginez, fededun guztien alde erreguan lehiatsu; baita nire alde ere, Jainkoak hitz egokia ahoan jar diezadan, berri onaren misterioa ausardiaz adierazteko. Berri on honen bozeramaile naiz kate artean; Jainkoak ausardia eman diezadala, behar bezala hots egin dezadan.\n Zuek, senideok, askatasunera deitu zintuzten Jainkoak; baina askatasun hori ez bekizue aitzakia izan grina txarren arabera bizitzeko; bestela baizik, maitasunak egin zaitzatela elkarren zerbitzari. Zeren lege osoa betetzen baita, agindu bakar hau betez gero: Maitatu lagun hurkoa zeure burua bezala. Baina elkarri hozka eta elkar irentsi beharrean bazabiltzate, azkenik elkar suntsituko duzue. Beraz, hauxe diotsuet: Bizi zaitezte Espirituari dagokionez, eta ez giza grinei jarraituz. Giza grinak Espirituaren aurkakoak dira eta Espiritua giza grinen aurkakoa. Bi indar horiek elkarren aurkakoak dira; horrela, ez duzue nahi zenuketena egiten. Espirituak gidatzen bazaituzte, ordea, ez zaudete legearen menpe. Giza grinetatik sortzen diren egintzak ezagunak dira: lizunkeria, zikinkeria, jokaera biziotsua, idolatria, sorginkeria, etsaigoak, haserreak, bekaizkeria, gorrotoak, norgehiagokeria, alderdikeria, zatiketak, ikusezina, hordikeria, sabelkeria eta horrelakoak. Eta lehen esan nizuena diotsuet berriro ere: Horrela jokatzen dutenek ez dute Jainkoaren erreinua ondare jasoko. Espirituaren fruitua, berriz, hau da: maitasuna, poza, bakea, pazientzia, bihotz ona, onginahia, leialtasuna, otzantasuna, bere buruaren jabe izatea. Ez da legerik horrelakoak gaitzetsiko dituenik. Eta Jesu Kristorenak direnek gurutzean hilarazi dute bekatuzko beren giza izaera beronen gurari eta grinekin. Bizia Espirituak ematen badigu, jokatu ere joka dezagun Espirituaren arabera. Ez gaitezela izan harroxko, elkarren lehian eta elkarren inbidian ibiliz.\n Zuk, ordea, irakatsi doktrina osasungarria. Gizaseme zaharrak izan daitezela neurritsuak, agurgarriak, zentzudunak eta fedean, maitasunean eta eroapenean helduak. Emakume zaharrek, ere fededunari dagokion portaera izan dezatela; ez daitezela gaizki-esaleak eta ardoari emanak izan, ongian maistra baizik, neska gazteei beren senarrak eta haurrak maitatzen irakats diezaieten, eta zentzudun, garbi, etxekoandre on eta beren senarren menpeko izaten lagun diezaieten. Horrela, ezin izango du inork Jainkoaren hitza iraindu. Aholkatu mutil gazteak ere, zentzudun izan daitezen, gauza guztietan zeu egintza onen eredu agertuz: irakaspen garbiko eta gizabidetsu; hitz egin jator eta inork ez kritikatzeko eran, kontra daudenak lotsatan geldi daitezen, gutaz gaizki mintzatzeko egokierarik gabe. Esklaboak nagusien menpeko izan daitezela gauza guztietan: bete dezatela beraien gogoa, ezezkorik esan gabe eta lapurretarik egin gabe, baizik eta leialtasun betea agertuz, Jainko gure Salbatzailearen irakaspena gauza guztietan ohora dezaten. Izan ere, agertu da Jainkoaren onginahia, gizon-emakume guztientzat salbagarri. Honek irakasten digu Jainko gabeko bizitzari eta munduko grina txarrei uko egiten, eta neurriz, justiziaz eta jainkozaletasunez mundu honetan bizitzen, gure itxaropen zoriontsua bete zain gaudelarik: Jesu Kristo Jainko handia eta gure Salbatzailea aintzaz beterik noiz agertuko zain. Honek bere burua eman zuen guregatik, gu gaiztakeria guztietatik askatu eta garbi egiteko, beraren herri izan gaitezen, beti ongi egiteko gogotsu. Hau predikatu behar duzu, adore emanez eta aginpide osoz zentzaraziz. Ez zaitzala inork gutxiets.\n Senideok, ez zaitezte ibil denok maisu izan nahian; jakizue maisuok auzi zorrotzagoa izango dugula, denok baitugu askotan huts egiten. Hizketan hutsik egiten ez duena bete-beteko pertsona da, bere izate osoa menpean edukitzeko gauza dena. Zaldiei, menderatzeko, ahokoa jartzen diegu eta, horrela, haien gorputz osoa gidatzen. Horrelaxe itsasontziak ere: hain handia izan eta haize indartsuek bultzaturik ere, aski du lemazainak lema koskor bat hura nahi duen lekura gidatzeko. Gauza bera gertatzen da mihiarekin ere; oso gorputz-atal txikia izanik ere, duen eragin handiaz harro daiteke. Su txiki batek oihanik handiena ere erre dezake! Mihia ere sua da, gaiztakeriazko mundua: gure beste gorputz-atalen artean jarrita, gorputz osoa kutsatzen du eta, infernuko suaz pizturik, sutan jartzen du bizitzaren gurpila. Edozein basabere, hegazti, narrasti eta arrain hezi dezake gizakiak, eta hezi ere egin du. Baina ezin du inork mihia hezi, gaiztoa eta menderagaitza baita, pozoi hilgarriz betea. Berorren bidez bedeinkatzen dugu geure Jaun eta Aita, eta berorrexen bidez madarikatzen gizakia, Jainkoaren irudira egina dena. Aho beretik ateratzen dira bedeinkazioa eta madarikazioa. Senideok, horrek ez du horrela izan behar. Iturri batek berak eman ote ditzake, gero, ur geza eta gazia? Senideok, pikondoak ematen ote du olibarik, edota mahatsondoak pikurik? Iturri gaziak ez dezake ur gezarik eman. Zuen artean jakintsua eta bizitzan asko ikasia denik badela? Erakuts dezala bere jokabide jatorraz, jakinduriari darion gozotasunean biziz. Baina, bekaizkeriaz eta norgehiagokeriaz beterik baldin bazaudete, ez harrotu eta ez ibili egiaren aurka gezurretan. Hori ez da goitiko jakinduria, lurrekoa baizik, giza maila hutsekoa eta deabruarena. Bekaizkeria eta norgehiagokeria diren lekuan nahasmendua eta gaiztakeri modu guztiak dira. Goitik datorren jakinduria, berriz, garbia da lehenik; gainera, baketsua, bihozbera, amore-emailea, errukitsua eta fruitu onak dakartzana, alderdikeria eta itxurazalekeriarik gabea. Bakegileek bakean ereiten dute eta fruitutzat zuzentasuna biltzen.


Martxoan ospatuko diren FANT sarien zenbatekoa 7.250 eurotan handitu da | El Correo\nZurekinMartxoan ospatuko diren FANT sarien zenbatekoa 7.250 eurotan handitu da\nMartxoan ospatuko diren FANT sarien zenbatekoa 7.250 eurotan handitu da\nIazko edizioaren aurkezpena. / FANT\nBilboko Zinemaldi Fantastikoak hurrengo ediziorako lanak aurkezteko epea zabaldu du martxoaren 15ra arte\nELCORREO.COM Martes, 26 diciembre 2017, 09:47\nMaiatzaren 4tik 11ra bitarteko astean, Bilbo zine fantastikoaren hiriburu bilakatuko da berriro ere, FANT-en XXIV. edizioa ospatuko baita. Bilboko Udalak, lehiaketan parte hartuko duten filmak aurkezteko epea zabaldu du. Berrikuntza gisa, film laburren eta film luzeen alorrean emango dituen sarien kopurua 7.250 euro gehiagokoa izango da eta ikusteko kopiak jasotzeko azken eguna 2018ko martxoaren 15a izango da.\nZinemaldiak aurrera jarraituko du epaimahaiaren eta ikusleen iritziz hoberenak izan diren film laburrei ematen zaizkien 3.000 euroko bi sariekin eta Euskal Herriko film labur hoberenari ematen zaion 2.000 euroko sariarekin ere bai. Horrez gain, aurtengo edizioan 1.500 euroko saria gehituko da, Panorama Fantastiko Laburreko Film Labur Hoberenarentzat.\nBerrikuntza gisa, FANTen hurrengo edizioak ekarpen ekonomikoa gehituko die film luzearen alorreko sariei. Horrela, Sekzio Ofizialeko Film Luze Hoberenak 3.500 euro jasoko ditu, eta Panorama Fantastiko Saileko Film Luze Hoberenak, 2.250. Izan ere, Panorama Fantastiko Saileko sarietara bideratzen diren ia 4.000 euroekin, berretsi egiten da zinemaldiak eta Bilboko Udalak zinegile gazteen lanaren alde egiten duten apustua. Sariak ezin izango dira hutsik geratu, eta ez dira ex aequo emango.\nHorrez gain, aurtengo edizioan ere Sekzio Ofizialeko film luzeei ematen zaizkien ohorezko sari hauekin jarraituko da: Gidoi hoberenaren Saria, Euskal Herriko Gidoilarien Elkarteak ematen duena, eta zuzendaritza berritzaileenari ematen zaiona, FAS Zine Klubaren eskutik. Zinemaldi Fantastikoak, FANTROBIA Sariarekin ere jarraituko du, zine fantastikoaren barruan, azken urteetan gorantz doan balio gisa azaldu den pertsonari emango zaiona.\nKasu guztietan, ikusteko kopiak jasotzeko azken eguna 2018ko martxoaren 15a izango da. Materialak lehiaketara aurkezteko prozedura eta beharrezkoa den gainerako informazio guztia, zinemaldiaren webgunean dauden oinarri osoetan kontsulta daitezke.\nGauzen izaeraz Aldundiak 8,9 milioi euroan lizitatu ditu N-240 errepidea hobetzeko obrak


Udal lizentzia, jarduera edo instalazio publiko zein pribatua abian jarri, luzatu edo berritzeko baimentzen duena, 3/1998 Legearen II. Eranskineko A) atalean daudenak.\nLokalean obrak egiteko beharra egonez gero, jarduera lizentzia izapidetu beharko da, obra lizentziaren eskaerarekin batera edo haren aurretik. Inoiz ez da obra lizentzia emango jarduera lizentziaren aurretik.\nL-08 Eskaera inprimakia.\nProiektu teknikoa, eskudun teknikariak idatzia eta sinatua, zuzenketa-neurri proposamenekin, honako hau izango duena:\nIngurumen-memoria: memoria deskribatzailea, jarduerarena eta bere garapenerako ezarritako neurriena; bertan izango ditu:\nLokalaren deskripzioa, azalerak (erabilgarriak eta eraikiak), bai totalak bai partzialak, erabilpenaren araberakoak, bai eta lokalak eraikinean duen kokagunea, dituen sarbideak eta eraikinarekiko dituen komunikazioak ere.\nFatxadaren/fatxaden kolorezko argazkia/k.\nJardueraren deskripzioa (zertarako den eta bere ekoizpen-prozesuan edo garapenean bereak dituen ezaugarri teknikoak, makinak, erregaiak, higiene-instalazioak…), bai eta jarduerak ingurumenean, pertsonengan edota horien ondasunetan izan dezakeen balizko eragina txikiagotzeko ezarritako neurriena ere.\nJarduerarako beharrezkoak diren makinen deskripzioa eta ezaugarri teknikoak, eta, hala badagokio, lokala aireztatzeko edota klimatizatzeko aurreikusitako instalazioena.\nLokalaren edo jardueraren aurrekariak; deskribatu eta zehaztu beharko da BERRIA, BERRITUA edo dagoeneko badagoen baten LEGEZTATZEAren ondoriozkoa den.\nEgiaztagiria, aplikagarria den arautegia betetzen duela diona (Plan orokorra, Udal ordenantzak, Eraikuntzaren Kode Teknikoa EKT, Irisgarritasuna, suteen aurkako babeserako arauak, ingurumen-arauak, industria-segurtasun arloko arauak, osasun-arauak, etab.).\nDagozkion baimenak eta abiarazteak ematea, industria-segurtasun arloko arauetan agertzen direnak, berariazko arauak dituzten instalazioentzat (instalazio elektrikoa, instalazio termikoa, gas-instalazioa, suteen aurkako babeserako instalazioak, igogailua, etab.).\nJardueraren posizioa (gutxieneko eskala 1:5000). Lokala edo eraikina non egongo den adierazten duen kokaleku zehatza eta lursailaren gainerako eremuekin duen erlazioa.\nMugarritutako plantak: mugarritutako planoak, lokala osatzen duten sestra guztien gaur egungo egoeraren planoa, bai eta egoera berrituarena ere; bertan aipatu behar dira: lokala osatzen duten dependentzia guztien azalera, distribuzioa eta erabilera, bai eta, hala badagokio, irisgarritasun-arauak betetzen dituela dion egiaztagiria ere.\nInstalazioen planoak: aireztatzea, klimatizazioa, makinak, suteen aurkako babesa, saneamendua, iturgintza, elektrizitatea.\nSekzioa/k, non tokien altuerak azaltzen diren, eta erabilerak, hodiak, instalazioak, makinak (luzetara eta zeharka).\nSekzioa sarreratik marraztua eta malda-kotak.\nFatxada/k gaur egun eta etorkizunean.\nJarduerak beharrezkoak dituen beste plano batzuk.\nIngurumenaren gaineko eraginari buruzko azterketa: soilik jarduera batzuentzat, zeinen ingurumenaren gaineko eragina ebaluatu beharra dagoen.\nProiektua idazten duen teknikariaren gaitasun teknikoa edo gaikuntza profesionala egiaztatu beharko da, ziurtagiri horri dagokion elkargo profesionalak ez badio oniritzirik eman.\nDokumentazioaren paperezko lau ale aurkeztu beharko ditu, eta kopia bat gehitu ahal izango du euskarri elektronikoan (CD edo USB).\nJarduera Ekonomikoetako Zergaren alta (Gipuzkoako Foru Ogasuna).\nEusko Jaurlaritzako ingurumen sailak potentzialki kutsatutako lurrei buruz emandako ebazpena, ala balegokio.\nLurzoru kutsatuei buruzko legeria\n- Eskabidea eta dokumentazio teknikoa erregistratzea.\n- Txosten tekniko sektorialak: Osasuna, Hirigintza...\n- Gipuzkoako Aldizkari Ofizialean eta udaleko web orrian publikoki agertzea eta inguruko bizilagunei jakinaraztea.\n- Hirigintza komisioaren aktibitate txostena.\n- Ingurumen organoari igortzea, txostena egin dezaten neurri zuzentzaileekin. Txostena loteslea izango da aurkakoa baldin bada, edota neurri zuzentzaileak ezarri beharra adierazten baldin badu.\n- Espedientearen ebazpena.\n- Obra lizentziaren tramitazioa:\nObra lizentzia ebazpena.\nBehin obrak eginda, lokala ireki aurretik hau egin behar da:\n- Jarduera hasi aurreko jakinarazpena erregistratzea.


Santiagotarrak, erronka berrien bila – Irunero\nPosted on 2014(e)ko apirilak 25 by Irunero\nIrungo piraguismo taldeak martxoan eman zion ongietorria denboraldi berriari. Sevillan antolatutako Espainiako Neguko Txapelketan, primeran aritu ziren Santiagotarrak taldeko neska-mutilak. Gainera, Euskadiko Maratoiaren Txapeldun izendatu berri da taldea. Hurrengo erronka garrantzitsua Espainiako Maratoi Txapelketaren eskutik etorriko da. Nahiz eta edozein kirolarirentzat emaitzak eta dominak garrantzitsuak izan, lagunartekotasunak berebiziko garrantzia du klubeko kideentzat.\nArratsaldeko bostak dira eta Santiagotarrak K.Eko egoitzan etengabeak dira piraguisten eta entrenatzaileen joan-etorriak. Bertan, Olatz Zabala piraguista eta entrenatzailearekin eta Aitor Gorrotxategi eta Telmo Fernández piraguistekin egiten dugu topo. Etorkizun handiko gazte hauek datorren Espainiako Txapelketari begira daude. “Gogor lan eginez gero, K-1 eta\nK-4 kategorietan domina lortzeko aukerak ditugu” diote Espainiako Neguko Txapelketan 3. eta 4. izandako Aitorrek eta Telmok. Olatz Zabalaren erronka ere ez da txikia. “Espainiako Maratoi Txapelketan, Europako Txapelketarako sailkapena lortu nahi nuke K-1 eta K-2 kategorietan”. Gazte kategorian, berriz, Oihan Sayar eta Igor Nietoren K-2a indartsu dabil. Neskei dagokienez, Tania Prol eta Itziar Campo dira klubaren neska indartsuak. Bestalde, Ania Perez C-1 kategorian lehiatuko da. Orain dela gutxi arte, gizonezkoentzat soilik gordetako kategoria zen hau. Hala ere, pixkanaka, emakumeek lekua egin dute. “Kanoan aritzeak asko nekatzen du, baina progresio honekin jarraituz gero Aniak etorkizun ikaragarria du”. Ur bizietako piraguistak, berriz, Junior eta 23 urte azpiko Australiako Munduko Txapelketan lehiatuko dira.\nPiraguismoaren ohitura luzea\nOlatzek, Aitorrek eta Telmok berezko dute piraguismoarekiko maitasuna. Telmok, adibidez, aitonaren eskutik eman zituen lehendabiziko palakadak. “Aitonak arraunean egiteko ohitura izan du betidanik eta, 7 urte nituela, probatzeko esan zidan. Handik bi egunetara, ikastaroetan izena eman nuen, eta gaurdaino”. Klubean dauden piragua gehienak egin eta konpondu ere ohi ditu Telmoren aitonak. Aitor eta Olatzen kasuan, pasioa gurasoengandik datorkie. “Haiek ere elkarrekin entrena-tzen dute”.\nTaldean giro oso ona dago eta taldekideek elkarri laguntzen diote. “Telmo eta Aitor, adibidez, oso taldekide onak dira” azpimarratzen du Olatzek. “Umilak dira eta, euren probak ondo egiteaz gain, gainon-tzeko kideak animatzeaz eta laguntzeaz arduratzen dira”. Elkarrekin pasatzen dituzten ordu guztiek ere familia-sentimendu hori indartu dute.\nErakundeek ahaztutako kirola\nAstean 6 egunetan entrenatzen duten gazte hauen emaitzak bikainak izan arren, piraguistek ez dute, ez babeslerik, ez diru-laguntzarik jasotzen. “Urtetik urtera gero eta palista hobeak ditugu; baina, gure aurrekontu murritza dela eta, murriztu behar izan dugu zenbait txapelketatara doazen piraguisten kopurua. Bidegabea da”. Olatz Zabalak kirolari gazte hauentzat etorkizun hobea eskatzen du. “Diru-laguntzarik gabe, Aitor eta Telmo bezalako etorkizun handiko piraguistek oso bide gogorra dute aurretik. Ezinbestekoa da erakundeek piraguista gazteen lana eta esfortzua aitortzea”.\nPosted in KirolakTagged Santiagotarrak


Merkataritza eta Inbertsioen Itun Transatlantikoa (TTIP): mehatxu berria - Ekologistak Martxan - Euskal Herria\nMerkataritza eta Inbertsioen Itun Transatlantikoa (TTIP): mehatxu berria\n2014ko urriaren 10\nMerkataritza eta Inbertsioen Itun Transatlantikoa: mehatxu berria\n2013ko ekainetik hona Europar Batasunaren eta Ameriketako Estatu Batuen artean negoziatzen ari den ituna da TTIP. Negoziazioa inolako gardentasunik gabe gauzatzen ari da, demokratikoki aukeratutako ordezkarien eta herritarren isilpean. Atlantikoaren bi aldeetako enpresa multinazionalen etekin potentzialak mugatzen dituzten “lege-oztopoak” ezabatzea da itunaren helburu nagusia, negoziatzaileek aitortu dutenez.\nDemokraziaren aurkako erasoa da TTIP, eta ez bakarrik gardentasun-ezagatik. Izan ere, akordio esplizitu eta publikoa dago Europako Batzordearen eta AEBen artean, Atlantikoaren bi aldeetan legeak ezartzeko garaian, enpresa multinazional handiei botere gehiago emateko, herritarrei baino, jarduera-sektore guztietan baliabideak, ondasunen ekoizpena eta zerbitzuen kudeaketa kontrolatzeko asmoz.\nHorretarako, TTIPk honako mekanismoak izango ditu eskura:\nErregulazio Elkarlanerako Kontseilua. Kontseiluak, desarauketari lotutako konpromisoak aplikatzen direla kontrolatuko du, eta, gainera, boterea emango die multinazionalei beste araudi batzuk ezabatu ahal izateko, TTIPren negoziazioak amaitu eta gero. Era berean, arau- eta lege-proposamen berrien jakinarazpenak jasoko ditu, horiek indarrean sartu aurretik, eta ahalmena izango du merkataritza-jarduerei dagozkien eta enpresek nahi ez dituzten mugak ezabatzeko.\nISDS-Inbertsoreen eta Estatuen arteko Gatazkak Ebazteko Mekanismoa. Demokraziaren aurkako erasorik handiena da. Kapital multinazionalaren izaera juridikoa Estatu-nazioenaren gainetik jartzen du: estatu subiranoek hartutako erabaki demokratikoak zalantzan jartzeko ahalmena emango zaie korporazioei, erabakiok euren etekinen aurkakoak direnean. Gatazka horiek ez dira nazioarteko epaitegietan ebatziko, interes ekonomikoak dituzten hiru abokatuk osatutako epaitegi pribatu batean baizik, eta han erabakiko dira bai epaia, bai isuna. Isuna jasotzen duen Estatuak ezin izango du epaiaren aurrean errekurtsorik aurkeztu.\nItuna sinatzeak, beraz, subiranotasun nazionala galtzea ekarriko du, eta gure sistema legegile eta judizialak multinazionalen interesen menpe geratuko dira.\nTTIP sinatzeak ondorio atzeraezinak ekarriko lituzke, besteak beste:\nLan-eskubideak: Grebak egiteko, sindikatzeko eta negoziazio kolektiboak egiteko eskubideak ezabatzea.\nEnplegua: Milioi bat lanpostu inguru galduko lirateke, eta soldatak murriztuko. Ekoizpenak deslokalizatuko lirateke. Enpresa txiki eta ertainak desagertuko lirateke, sektore guztietan.\nZerbitzu publikoak: Honako zerbitzu hauek pribatizatuko dira: osasungintza, hezkuntza, gizarte-zerbitzuak, herri-administrazioak, ura, garraioa, komunikazioa, hondakinen kudeaketa, pentsioak, justizia, segurtasuna eta abar. Gizarte-orekaren aurkako erasoa da, marginazioa handituko lukeena.\nNekazaritza: Multinazionalek hazien eta elikagaien ekoizpena kontrolatuko lukete. Nekazaritza-ustiapen txiki eta ertainak ezabatuko lirateke, ustiapen handien alde. Nekazaritza industriala eskala handian inposatuko litzateke, eta ekoizpen ekologikoak desagertuko lirateke. Gure herrialdean transgenikoak askatasunez sartuko lirateke, etiketetan transgenikoen erabilera adierazi behar izan gabe.\nElikagai-segurtasuna: Elikagaien segurtasunari eta kontsumitzaileen eskubideei buruzko erregulazio europarrak desegitea. Europan debekatuta dauden edonolako produktu agrotoxikoak sartuko lirateke.\nIngurumenaren babesa: Baliabide naturalen ustiaketa-erritmoa handitzea. Praktikan, ingurumen-babesari buruzko erregulazio guztiak ezabatuta geratuko lirateke. Gainera, ingurumena kaltetzen duten praktiken erregulazioaren armonizazioak fracking-ari ateak irekiko lizkioke Europan.\nFinantzak: Finantza-kontrolak ezabatzea, Estatuen eta Gobernuen edonolako erregulazio-mota galaraziz.\nDatuen babesa: Gure datu pertsonalak babestuak izateko eskubide zibila ezabatuko litzateke. Horren bitartez, bide emango litzaioke gure historial medikoa edo kontsumo-historiala salgai bilakatuko litzateke multinazionalentzat.\nAzken batean, maila handiko erasoa da TTIP AEBetan eta EBn boterea bidegabeki daukatenentzat, bai eta oldar eta mehatxu handia herritarrentzat eta langileen klasearentzat ere. Izan ere, Ituna sinatuz gero, borroka demokratiko luzeetan eskuratutako eskubide garrantzitsuak eta EBko eta AEBetako nahiz mundu osoko herritarren interes sozialak galduko lirateke.\nGure eskuetan dago esklabotzara eta planetaren kolapsora garamatzan basakeria hori geldiaraztea.\n← DEO-Oiolatik Deskonektatzearen aldeko Plataforma Europako Parlamentura joango da konponbideak exijitzera Ekologistak Martxanek flashmoba egin du fracking-aren aurka, teknika kutsatzaile horren aurkako mundu egunean →


Tradizioaren definizioa beretzat - Mintzoak - Ipar Euskal Herriko ahozko memoriaren ataria\nTradizioaren definizioa beretzat\nLekukoa(k): Thierry Truffaut\nBaionako eta Ipar Euskal Herriko artxibotegiko kodea: 19AV1554\nKanpo lotura: http://earchives.le64.fr/ead.html?id=FRAD064_IR0643&c=FRAD064_IR0643_de-1556\nThierry Truffaut 1957ko ekainaren 8an sortua da, Baionan, Santespirituko familia gaskoi batean. Haur denbora Capbretonen iraganik, 1973an, Baionara joan zen, René Cassin lizeora. 1974an hasi zen Euskal Herriko historiaz eta ondareaz interesatzen. 1975etik 1977ra Frantziako Historiagile Gazteen kide izanik, Gure Kondaira sortu zuen, René Cassin lizeoan, 1975etik 1979ra, eta Lauburu eta Etniker iparralde elkarteetan sartu zen. 1976an, Baionako bisita gidatuak sortu zituen. Haren kontzientzia militantea garai hartan agertu zen eta Mende Berri mugimenduan sartu zen. Mugimendu horren helburua lizeoko eta unibertsitateko ikasleak euskalduntasunaz ohartaraztea zen. Thierry Truffautek baxoa 1977ko ekainean erdietsi zuen eta historiari eta kulturari buruz ikasten segitu zuen, Eugène Goyhenetche bezalako aditu batzuei esker. Harekin, Ibañeta batzordean ari izan zen. Honek Orreagako guduan euskaldunek erdietsi garaipenaren hamabigarren mendeburuaren antolatzeko eginkizuna zuen. Urte batez Paueko Unibertsitatean egon ondoan, Baionako Balichon auzoaldeko Herritar Biziaren Etxean animatzaile gisa hasi zen, 1978ko irailean. Zentro hortan iragan zituen urteetan (1978-1981), Euskal Herriaren errealitateari buruzko sentsibilizazio lan handia burutu zuen, bereziki kulturari eta dantzari loturik. 1981eko hondarrean zentroa utzi eta, Betti Betelu bere dantza-maisuarekin, Lapurtarrak elkartea sortu zuten. Elkarte horren xedea, dantzaren irakaskuntzaren eta ikerketaren bidez, Lapurdiko ohitura dantzatuen berritzea zen. Funtsezko baliabide-gune bilakatu zen. Orduz geroz, ikerketa etnografikoaren alorrean ari da, bestarekin, Euskal Herriko inauteriekin, maskaradarekin, dantzarekin eta mitologiarekin loturik. Agerkariak, artikuluak eta erakusketak bere tokian tokiko inkesten emaitza aberatsen lekuko dira. Lapurdiko inaute ohiturei buruz hogeita hamar urtez herriz herri eraman inkestari esker, 1985ean Jose Migel Barandiaran ikasle laguntza irabazi zuen, etnologia sailean. Ikerketa hori osoki argitaratua izan zen (Vers un Inventaire des traditions carnavalesques et hivernales de la province du Labourd), 2011n. Euskal Dantzarien Biltzarraren ohorezko lehendakari da, 1984tik 1987ra lehendakari izan ondoan. Pariseko Zientzia Sozialetako Goi ikasketetako Eskolako diploma badu (EHESS), bai eta antropologia alorreko Ikasketa Aitzinatuen Agiria (DEA). Tolosa Okzitaniako Jean Jaurès Unibertsitateko Lurralde Jendarte Elkartasun Diziplina anitzeko Laborategiko (LISST) Antropologia Zentroko kide izanez, Thierry Truffaut aditu famatua da inauterien eta ohitura dantzatuen alorrean. 1984an ezkondurik, hiru semeren aita, Gers eskualdean bizi da, 1985az geroz, non Fondation Santé des Etudiants de France egituran lan egiten baitu, irakaskuntza arduradun gisa. Aire-sur-l'Adour hiriko Jean Sarrailh medikuntza eta pedagogia klinikako animazio zerbitzuko arduradun ere da.\nGaueko dantzaldietako dantzak\nXelextin, 'Xalbador' bertsolariaren laguna eta adinkidea


Brasilgo JBS erraldoiak 36 milioi inbertitu ditu Biotech Foods haragi kultibatua ekoizten duen euskal enpresan | CIC nanoGUNE\n2017an, Mercedes Vilak ekintzaile-talde batekin batera enpresa-ekimen bat diseinatu zuen, haragi kultibatua ekoizteko teknologia berri bat garatzeko. Horretarako, laborategi propioa sortu zen nanoGUNEn, enpresa berria bakarrik lanean hasi zen arte 2020an Donostiako Gipuzkoako Parke Zientifiko eta Teknologikoan.\nBioTech Foods-ek bere produktua nazioarteko merkatuan merkaturatzeko urrats bat egin du orain. Brasilgo JBS erraldoiak egindako 36 milioiko inbertsioari esker, Euskal Herrian haragi kultibatua ekoizteko industria-instalazio bat eraiki ahal izango da, animalia-zeluletatik datorren eta abereak hil beharrik ez duen produktu-mota bat, alegia.\nInstalazio berria Donostiatik gertu jarriko da, Gipuzkoan. Helburua da instalazio berria prest egotea 2024an, data horretan hasiko baita merkaturatzen.\n"Hau JBSen lehen inbertsioa da, baina etorkizunean beste batzuk egon daitezke", esan du Iñigo Charolak, BioTech Foods-eko kontseilari delegatuak. Gaur egungo bazkide guztiak, nanoGUNE barne, enpresako akziodun izaten jarraitzen dute.


Irtenbide bakarra, oraingoz, konfinamendua | Revista\nZer egin hondakin nuklearrekin? : Irtenbide bakarra, oraingoz, konfinamendua\nLurrak sorturiko berotasuna\nBerez, gorputz zenbaitek emititzen duten energia da, eta erradioaktibitate naturala edo kanpo interbentzio batek eraginik, hau da, erradioaktibitate artifiziala izan daiteke. Material erradioaktiboek jariatzen duten erradiazioak kalte egin diezaieke organismo biziei. Zeinahi erradiazio motak giza gorputzari eraginiko kaltea erradiazio dosi izeneko magnitudez neurtzen da. Sieverta (Sv) da erradiazio dosi hori neurtzeko unitatea. Gizaki batek jasan dezakeen erradiazio maila ez-kaltegarria 2 edo 3 milisievert izan daiteke. Gorputz osoak 3 – 5 sieverteko erradiazioa sufrituko balu, hil egingo litzateke. Erradioterapiako tratamenduan -hau da, organismoko tumore edo ehun bat erradiatzea, suntsitzeko asmoz- oso dosi altuak erradiatzen dira, are 70-80 sievertekoak ere. Gorputz gune zehatz-zehatzetan emaniko erradiazioak direnez pazienteak ez du nozitzen erradiazioaren ondoriorik.


ELIKA Ganadería | Hegazti-gripea: Europako zaintzari buruzko urteko txostena - ELIKA Ganadería\nEFSAk duela gutxi argitaratu du urteko txostena, 2020an Europan eskortako hegaztien eta hegazti basatien artean hegazti-gripearen (HG) zaintzari buruz.\nTxosten honek laburbildu egiten ditu EBk ko-finantzatzen dituen zaintza-jarduketen emaitzak. Honako hauek izan ziren gauzatutako jarduketak:\nZaintza aktiboa azterketa serologikoen bidez, eskortako hegaztien HGaren H5 eta H7 azpimoten zirkulazioa kontrolatzeko.\nZaintza pasiboa, hilzorian edo hilik aurkitutako hegazti basatien HGaren detekzio birologikorako.\nGainera, zeinbat estatu kidek hegazti bizien eta ehizatutakoen analisiaren bidez egindako zaintza aktiboaren emaitzak jakinarazi zituzten.\nEmaitzak eskortako hegaztietan\nHurrengo mapan 2020an egindako zaintza-jarduketen banaketa geografikoa ageri da, bai eta eskortako hegaztietan H5 edo H7 azpimultzoen detekzio seropositiboen kopurua ere:\nEspainiak, Herbehereek eta Danimarkak jakinarazi zuten H5 azpimultzoan positiboa eman zuten ustiategien kopuru handiena: Danimarkan eta Herbehereetan aske dabiltzan oilo erruleetan, batik bat eta Espainian ehizarako hegazti urtarretan, nagusiki.\nHerrialde deklaratzaileetan oso patogenoa den hegazti-gripea detektatzeko zaintza serologikoaren jarduketen sentikortasuna hainbat parametroren araberakoa da:\nherrialde bakoitzeko hegazti-ustiategien kopurua\nlagindutako ustiategien kopurua\nustiategi barruko laginketaren sentikortasuna\ndiseinuaren prebalentzia (herrialdean oso patogenoa den hegazti-gripea badago infektatuta egotea espero den ustiategien proportzioa).\nHurrengo grafikoetan, H5 azpimultzoaren aurrean positiboa eman zuten hegaztiak detektatu ziren herrialdeak eta eskortako hegaztien kategoriak agertzen dira:\nEmaitzak hegazti basatietan:\nZaintza-programak aplikatzeko EEk emandako jarraibideek barne hartzen dute, halaber, hegazti basatien espezieen zerrenda, zeina etengabe berrikusten den Europan HGaren epidemiak gertatzen direnean proba berriak sortzen diren heinean.\nEuroBird atariak EFSAren esku jarri ditu hegazti basatien espezieen ugaritasunari eta banaketari buruzko datuak, borondatez ematekoak.\n“Hilik aurkitutako hegaztiak” edo “zeinu klinikoak zituzten bizirik aurkitutako hegaztiak” zaintza pasiboaren pean sailkatu ziren (azken horrek zauritutako hegaztiak hartzen ditu); eta, “zeinu klinikorik gabe ehizatutako hegaztiak” eta “zeinu klinikorik gabe aurkitutako hegaztiak” zaintza aktiboaren bidez lagindutako hegaztitzat hartu ziren.\n2020an 18.968 hegazti basati lagindu ziren:\nZaintza aktiboan 550 hegazti\nZaintza pasiboan 418 hegazti\nGrafika honetan, oso patogenoa den hegazti-gripearen emaitzak ageri dira, zaintza-motaren arabera:\nZaintza-estrategiak aldatu egin daitezke herrialde batetik bestera, eta, hori dela eta, HGaren intzidentziari (eskortako hegaztietan zein hegazti basatietan) buruzko informazioan herrialdeen artean antzemandako aldeak arretaz interpretatu behar dira eta herrialdeen arteko konparazio zuzenak saihetsi.\nnahiz eta urte osoan zehar lagintzen diren, laginketa gehienak ehiza‑garaiaren amaieran, udaberrian, egiten dira.\nBadirudi abenduko seropositibotasun-tasa handienak ez duela zerikusirik kategoria edo herrialde jakin batekin.\n2020an aztertutako hegazti basatien kopurua 2019an eta 2018an aztertutakoa baino askoz handiagoa izan zen.\nAurkikuntzak jakinarazi zituzten 31 herrialdetatik 22k hegazti gehiagoren laginak hartu zituzten zaintza pasiboaren bidez aurreko urtean baino.\nOso patogenoa den hegazti-gripearen aurrean positiboa eman zuten 878 hegaztietatik 797 hilik aurkitu zituzten.\nOndorio orokor gisa, hegazti basatien emaitzek oraindik ere adierazten dute ikuspegi horrek garrantzia duela espezie horietan HGa zaintzeko.\nOso patogenoa den hegazti-gripearen positiboen zati handi bat 2020ko azken hiruhilabetean gertatu ziren. Hori EBn eta Erresuma Batuan 2020an hasi zen H5N8aren epidemia handiarekin lot daiteke.\nGertaera hori lotuta dago gaur egun arte detektatu diren 1.000 agerraldirekin baino gehiagorekin eta 2016/2017ko pandemiaz geroztik EBn erregistratu den H5N8 oso patogenoa den hegazti-gripearen epidemiarik handiena da. Europako agerraldiak, dirudienez, lotuta daude Errusia, Irak eta Kazakhstan hartzen dituen epidemia zabalago batekin.


Eskuzkoan aurkariaren zain, gomazko paletan Mutrikuren aurka - Azkoitia - Maxixatzen.eus\nEskuzkoan aurkariaren zain, gomazko paletan Mutrikuren aurka\nMaxixatzen.eus 2019-04-17 08:10\nZubietan egindako aurkezpena. (Argazkia: Gipuzkoa Pilota)\nAtzo, asteartea, egin zuten 2019ko Gipuzkoako Herriarteko Txapelketako zozketa, Zubietako Araeta Sagardotegian. Eskuzkoan pilotari azkoitiarrek Amasa-Villabona eta Andoain kanporaketan gertatzen denaren zain egon beharko dute. Gomazko paletan, aldiz, Mutriku izango du aurkari Azkoitiak.\nAzkoitiak ezagutu ditu Gipuzkoako Herriarteko Txapelketak lortzeko bidea zein diren. Atzo, apirilak 16, egin zituzten txapelketaren aurkezpena eta zozketak. Eskuzkoan, final zortzirenetako aurkariaren zain egon beharko dute azkoitiarrek. Amasa-Villabonak eta Andoainek maiatzeko lehen bi asteburuetan jokatuko dituzte final hamaseirenak, eta irabazleak Azkoitiaren aurka neurtu beharko ditu indarrak.\nMaiatzaren 19ako asteburuan hasiko dute azkoitiarrek txapelketa, eta Gurea Pilotalekuan jokatuko dira final zortzirenetako itzulerako partidak; txapelketa etxetik kanpo hasiko dute, beraz. Final zortzirenetan aurrera eginez gero, Altzo-Oñati kanporaketako irabazlearen aurka aritu beharko dute herriko pilotariek. Eskuzko txapelketako finala ekainaren 29an jokatuko da, Donostiako Atano III.a Pilotalekuan. Azkoitia da, Donostiarekin batera, Gipuzkoako Herriarteko Txapelketan gehien parte hartu duen herria. Azkoitiarrek 52 aldiz parte hartu dute txapelketan. Guztira 16 txapel dituzte azkoitiarrek; inork baino gehiago. Azken txapela 2006an lortu zuen Azkoitiak, Donostiaren aurka. Tolosako Beotibar Pilotalekuan bi eta bat menderatu zituzten herritarrek donostiarrak, kadete eta gazte mailan irabazita.\nHona hemen eskuzko txapelketako koadroa:\nGomazko paletako txapelketa, berriz, maiatzaren 12an hasiko dute palista azkoitiarrek. Mutriku da Azkoitiaren final zortzirenetako aurkaria, eta herritarrek Mutrikun hasi beharko dute txapelketa. Gurea Pilotalekuan jokatuko dituzte itzulerako partidak, maiatzaren 19ko asteburuan. Kanporaketa gaindituz gero, Azpeitia-Anoeta kanporaketako irabazlearen aurka jokatu beharko dute azkoitiarrek. Gomazko paletako finala ekainaren 23an jokatuko da oraindik zehaztu gabe dagoen pilotalekuan.\nHona hemen gomazko paleta txapelketako koadroa:


Jasangarritasun Memoria 2019: Gobernu Korporatiboa - Erakundeko Gobernuaren egitura: Kutxabank\n- Erakundeko Gobernuaren egitura\n- Interes taldeei eta organo gorenei jasangarritasunaren inguruan egindako kontsulta prozesuak\n- Interes gatazken kudeaketa\n- Ordainsarien politikak\nErakundeko Gobernuaren egitura\nKutxabank eta Cajasurreko administrazioa, kudeaketa eta kontrola hurrengo Gobernu Organoei dagozkie:\nAkziodunen Batzorde Orokorra\nAdministrazio Kontseilua eta eskuordetutako batzordeak:\nArrisku Kontrolaren Batzordea.\nIkuskaritza eta Betetze Batzordea.\nAkziodunen Batzorde Orokorra (Akziodun bakarra)\nIzendapenen eta Ordainketen Batzordea\nJarraian, aipatutako Gobernu Organoen funtzio nagusiak deskribatzen dira, generikoki:\n1) BATZORDE OROKORRA (AKZIODUN BAKARRA CAJASURREN KASUAN)\nBatzorde Orokorra, behar bezala deitu eta osatutako akziodunen bilera da. Bertan hitzartutakoa akziodun guztientzat derrigorrezkoa izango da, disidenteak eta bertan ez daudenak barne, legeak akziodunei ematen dizkien eskubide eta jarduerei kalterik egin gabe.\nBatzorde Orokorrak ohikoak eta ezohikoak izan daitezke. Ohiko Batzorde Orokorra, nahitaez urtean behin elkartzen da, ekitaldi bakoitzeko lehen sei hilabeteren barruan.\n2) ADMINISTRAZIO BATZORDEA\nAdministrazio Batzordea sozietatea zuzendu, administratu eta ordezkatzeaz arduratzen den organoa da, beti ere, Akziodunen Batzorde Orokorrari dagozkion atribuzioei kalterik egin gabe. Orokorrean, hilean behin elkartzen da.\nAdministrazio Kontseiluaren egungo osaera, aipatu batzorde ezberdinak eta hauen funtzio guztiak honako web-helbideetan kontsulta daitezke:\nKutxabankeko Gobernu Organoen Osaera.\nKutxabankeko Gobernu Organoen araudia eta barne-prozedurak.\nCajasurreko Gobernu Organoen Osaera.\nCajasurreko Gobernu Organoen araudia eta barne-prozedurak.\nBi sozietateetako Administrazio Kontseiluak, bere gaitasun guztiak edo batzuk, osatutako Batzordeei eskuordetu diezazkieke; era guztietako botere orokor edo bereziak (ordezkatzeko ahalmenarekin edo ez) emateko eta ezeztatzeko aukera ere izango dute. Halaber, Kontseiluak eta Batzorde Exekutiboak botere orokor edo berezi guztiak eskuordetu edo eman ditzakete, goi-zuzendaritzaren edo langile edo hirugarren batzuen esku utziz, ekonomia, ingurumen eta gizarte jitea duten gaietarako.\nAzkenik, hurrengo kargu exekutibo edo ekonomia, ingurumen eta gizarte gaietan erantzukizuna duten kargu hauek daude, zuzenean Batzorde Exekutiboari helarazten zaizkionak:\nLehendakari Exekutiboa (Gregorio Villalabeitia Galarraga jauna), Administrazio Kontseiluko hierarkian gainean dagoena.\nKontseilari Ordezkaria (Francisco Javier García Lurueña jauna), negozioaren ohiko kudeaketaren ardura dauka, funtzio exekutibo handienekin.\nLehendakari Exekutiboa (Miguel Angel Cabello Jurado jauna), Administrazio Kontseiluko hierarkian gainean dagoena.\nKontseilari Ordezkaria (Jose Alberto Barrena Llorente jauna), negozioaren ohiko kudeaketaz arduratuko da, funtzio exekutibo handiekin.\nKontseilua sozietatearen interesak eskatzen duen bezain beste eta bere funtzioak eta atribuzioak betetzeko beharrezkoa den beste elkartzen da; bereziki, sozietatearen kontuak eta hauen eboluzioa ikuskatzeko, kontrol neurriak gainbegiratzeko eta beharrezkotzat jotzen diren bestelako edozein gai lantzeko; gutxienez, hiru hilean behin elkartzen da.\nBeste alde batetik, Kutxabankeko gobernu-organoen osaera honakoa da sexuen arabera banakatuta:\n13 3 16 13 3 16 13 3 16\n8 0 8 8 0 8 8 0 8\nArriskuaren Kontrolerako Batzordea\n6 1 7 6 1 7 6 1 7\nIkuskaritza eta Betetze Batzordea\n2 3 5 2 3 5 2 3 5\nCajasurreko Kontseiluaren eta bere hainbat batzorderen osaera ez da aldatu azken 3 urteotan; honakoa da:\n4 0 4 4 0 4 4 0 4\n2 1 3 2 1 3 2 1 3\nFinecoko Gobernu Organoen araudia eta osaera bere web orrialde korporatiboan jasota ageri da (www.fineco.com), Gobernu Korporatiboari eta Ordainketen Politikari dagokion atalean.\nFineco Taldearen sozietate-egitura dela eta, non Fineco Sociedad de Valores gainontzeko sozietateen artean burua eta enpresa matrizea den eta bere kapitalaren %100 duen, bertako Kontseilua da Fineco Taldearen multzoa orokorrean aztertzeaz arduratzen dena eta maila estrategikoari buruzko erabaki aproposak hartzen dituena. Hala ere, bere menpeko gainontzeko erakundeek ere beraien Administrazio Kontseiluak dituzte, indarrean den araudia betez, une bakoitzari dagozkion erabakiak hartzeko, araudiari, merkataritzari, kontabilitateari eta finantzei dagokienez.\nFineco Taldeko matrizearen gobernu-organoen osaera honakoa da, generoaren arabera banakatuta:\n7 0 7 6 1 7 6 1 7\n4 0 4 5 2 7 5 3 8\n*Fineco Taldeko Matrizearen datuak\nFinecoko Administrazio Kontseiluak, urtero, Administrazio Kontseiluko Lehendakariaren jarduera ebaluatzen du.\nKutxabankeko administrazioa, kudeaketa eta kontrola, bakoitzaren gaitasunen arloan, Akziodun Bakarrari, Administrazio Kontseiluari, Ikuskaritza Batzordeari eta Izendapenen eta Ordainketen Batzordeari dagozkie.\nKutxabank Gestión-en gobernu-organoen osaera honakoa da, generoaren arabera banakatuta:\n5 0 5 5 0 5 5 0 5\nBESTE BATZORDE BATZUK\n4 4 8 4 4 8 4 4 8\n6 1 7 6 1 7 6 2 8\nKutxabank Aseguruetako administrazioa, kudeaketa eta kontrola Administrazio Kontseiluari, Ikuskaritza Batzordeari eta Izendapenen eta Ordainketen Batzordeari dagozkie.\nAdministrazio Kontseilua ordezkaritza, gobernu eta kudeaketa organoa da eta politika guztiak onartzeko ardura dauka, baita erakundearen gobernu-eredua onartzeko ere. Kontseiluko kideetako inork ez dauka kargu exekutiborik eta ez dago Kontseilari Ordezkariaren irudirik, Kutxabank Vida y Pensiones-eko Zuzendari Nagusia izan ezik, zeina aldi berean Kutxabank Aseguradora-ko Ahaldun Nagusia den (Jesús María Blanco jauna); ekonomia, ingurumen eta gizarte gaietan ere bere ardurak ditu. Zuzendaritza Nagusia zuzenean Administrazio Kontseiluaren menpe dago eta Zuzendaritza Batzordea osatzen du Arloko Zuzendariekin batera, zeintzuek Zuzendaritza Nagusiaren mende dauden.\nZuzendaritza Nagusiak erakundeko Administrazio Kontseiluak hartutako erabaki estrategikoak egikaritzen direla ziurtatzeko erantzukizuna dauka eta, horretarako, Zuzendaritza Batzordeari erabaki horiek jakinaraziko dizkio eta hauen egikaritzea koordinatuko du. Helburu horrekin, urtero, erakundearen Kudeaketa Plana egiten du, zeina Administrazio Kontseiluak onartzen duen. Aipatu Planean garai horretarako aurreikusitako ekintzak biltzen dira. Zuzendaritza Batzordea Kudeaketa Planean aurreikusi gabeko edozein jarduera koordinatzeaz eta egikaritzeaz ere arduratzen da.\nBeste alde batetik, Kutxabank Seguros-eko gobernu-organoen osaera honakoa da, generoaren arabera banakatuta:\n5 1 6 5 1 6 5 1 6\nGesfinorreko administrazioa, kudeaketa eta kontrola, bakoitzaren gaitasunen arloan, Akziodunen Batzorde Orokorrari eta Administratzaile Bakarrari dagozkie. 2019/12/31n, sozietateko administratzaile bakarra gizonezkoa da.\nHARRI TALDEKO sozietate bakoitzaren gobernu-egitura honakoa da:\nHARRI SUR ACTIVOS INMOBILIARIOS, S.A.U.\nHARRI INMUEBLES S.A.U.\nCIA PROMOTORA DEL ESTRECHO S.L.\nGOLF VALLE ROMANO S.L..\nVIANA ACTIVOS AGRARIOS S.L.\nCPCE eta Golf VR-ren gobernu-organoen osaera honakoa da, generoaren arabera banakatuta:\nHalaber, Higiezinen Negozioaren zuzendariaren aldetik, Higiezinen Batzordeari eta Kutxabankeko Batzorde Exekutiboari dagozkien onarpenak jakinarazi eta eskatzen dira.\nNorbolsako administrazioa, kudeaketa eta kontrola Administrazio Kontseiluak burutzen ditu, hiru hilez behingo aldizkakotasunarekin elkartzen den sozietatearen gobernu organo gorenak. Gaur egungo Administrazio Kontseiluan Kutxabank, Caja de Ingenieros, Laboral Kutxa eta Bankoa Credit Agricole daude.\nAdministrazio Kontseilua da araudia betetzearen eta arriskuen kudeaketaren zuzendaritza, kudeaketa eta gainbegiraketa egiteko erantzukizuna duena.\nBeste alde batetik, Norbolsako gobernu-organoen osaera honakoa da, sexuen arabera banakatuta:\n8 0 8 7 1 8 7 1 8\n3 0 3 2 1 3 2 1 3\nAdministrazio Kontseiluaren aurkezpenaren aurretik, Zuzendaritza Batzordea (Zuzendari Nagusiak, Kontseiluko Idazkariak eta Norbolsako hainbat sailetako zuzendariek osatua) elkartzen da eta, Kontseiluak aztertu eta ebatzi beharreko txostenei eta dokumentuei heltzen die.\nKontseiluan aurkezten direnean, Zuzendari Orokorraren eta Zuzendaritza Batzordearen onespena dute.\nKontseiluko Idazkariak eta Zuzendari Orokorrak, Sozietatearen gainbegiratzeari buruzko gai guztiak Kontseiluari komunikatzen dizkie. Zuzenean Administrazio Kontseiluaren menpe dauden barne-ikuskaritza eta araudia betetzearen funtzioak kanporatuta daude. Biek zuzenean Administrazio Kontseiluari guztiaren berri ematen diote.\nKutxabank Empréstitos-ek akziodun bakarra du, Kutxabank, S.A. Halaber, bere Administrazio Kontseilua Kutxabankeko Batzorde Exekutiboa da eta hiru kidez osatutako Ikuskaritza Batzorde bat du.\nIzendatzeko, hautatzeko eta jarduera ebaluatzeko prozesuak\nKutxabank, Cajasur eta Fineco Taldeko Administrazio Kontseilua osatzen duten pertsonak Akziodunen Batzorde Orokorrak izendatuak dira; aldiz, Eskuordetutako Batzordeak osatzen dituztenak Administrazio Kontseiluak hautatzen ditu.\nIzendapen hauek Izendapenen Batzordearen aurretiko aldeko txostenarekin gauzatzen dira (Izendapenen eta Ordainketen Batzordea, Cajasur eta Finecoren kasuan).\nKutxabank, Cajasur y Fineco cuentan con los siguientes procedimientos para la evaluación, selección y nombramiento de los miembros del Consejo de Administración:Hauek dira Kutxabank, Cajasur eta Finecok Administrazio Kontseiluko kideak ebaluatzeko, hautatzeko eta izendatzeko dituzten prozedurak:\nEgokitasuna ebaluatzeko politika\nSozietate hauek Administrazio Kontseiluko kideen, zuzendari orokorren edota barne kontrolaren funtzioa duten arduradunen egokitasuna ebaluatzeko politika bat dute.\nEgokitasunaren ebaluazioak hautagaiaren ohore komertzial eta profesionala, ezagutzak eta esperientzia hartzen ditu kontuan. Administrazio Kontseiluaren kasuan, gobernamendu onari dagozkion alderdiak ere ebaluatzen dira, dedikaziorako gaitasuna, independentzia eta egon litezkeen interes gatazkak bezalako adierazleen bitartez.\nAdministrazio Kontseiluko kide bezala izendatzeko kandidatuen hautaketa politika:\nKutxabankek eta Finecok Administrazio Kontseiluko kideak izango diren pertsonak hautatzeko politika bat dute. Politika horrek Administrazio Kontseiluan sartzeko hautagai baten funtzioak eta izan beharreko trebetasunak deskribatzen ditu; baita beharrezkoa izango den denbora-dedikazioa ere.\nHautaketaren politikak Administrazio Kontseiluaren parte izan nahi duten pertsonen funtzioak eta trebetasunak ere deskribatzen ditu, baita Kontseiluko Eskuordetutako Batzordeetako bat ere. Trebetasun horiek Eskuordetutako Batzordearen arabera aldatuko dira.\nLehendakariaren, Kontseilari Ordezkariaren eta Administrazio Kontseiluko gainontzeko kideen Ondorengotzarako Plana:\nKutxabankek eta Finecok Lehendakariaren, Kontseilari Ordezkariaren eta Administrazio Kontseiluko gainontzeko kideen Ondorengotzarako Plan bat dute. Plan honen helburua lanpostuen ondorengotza modu arin eta ordenatuan egitea da, erakundearen ohiko martxan eragin ez dezan.\nAdministrazio Kontseiluan gutxien ordezkatzen den sexua ordezkatzeko helburuari buruzko politika:\nHiru sozietateek dute Administrazio Kontseiluan gutxien ordezkatzen den sexua ordezkatzeko helburuari buruzko politika bat, lanpostu hutsak dauden heinean, gutxien ordezkatzen den sexuaren presentzia parekatzeko asmoarekin –gaur egun, emakumeak dira gutxiengoa–. Horretarako, Izendapenen Batzordeak edo Izendapenen eta Ordainketen Batzordeak, dagokion bezala, kontuan izan beharreko jarraibide batzuk barneratzen ditu.\nKutxabank, Cajasur eta Finecoko Administrazio Kontseiluek, urtero, Lehendakariaren funtzioen jarduera ebaluatzen dute, Izendapenen Batzordeak (Cajasur eta Finecoren kasuan, Izendapenen eta Ordainketen Batzordea) helburu horretarako egindako txostenetik abiatuta.\nHalaber, Administrazio Kontseiluak berak, gutxienez urtero, eraginkortasuna ebaluatzen du, hutsuneak egongo balira hauek betetzeko neurri aproposak hartzeko helburuarekin. Aipatu ebaluazioa galdetegi baten bitartez egiten da eta bertatik ateratako ondorioek eraginkortasuna zehazteko eta jarduketa-proposamenak egiteko balio dute. Gainera, Kutxabank eta Cajasurreko Gobernu Organoetako Idazkaritzak, urtero, Administrazio Kontseiluaren funtzionamenduari eta eraginkortasunari buruzko Txosten bat egiten du, zeinak ebaluazioaren oinarri gisa balio duen.\nKutxabankek Administrazio Kontseiluko kideentzako harrera eta prestakuntza programa bat du, helburu honekin: kide berriek, ahalik eta azkarren, Erakundeari buruzko ezinbesteko informazio guztia izatea; gainera, beren funtzioak behar bezala burutzeko etengabeko prestakuntza eskaintzen die.\nAipatutako programan jasotzen denarekin bat etorriz, Gobernu Organoek, urtero, prestakuntza plan espezifiko bat onartzen dute, ekonomia, ingurumen eta gizarteari buruzko gaietan kontseilarien ezagutzak hobetzeko helburua duten prestakuntza saioekin.\nKutxabankeko Prestakuntza Plana Cajasurreko Administrazio Kontseiluan ere gauzatzen da.\nGainera, Kutxabankeko Kontseiluaren Atariak, bere gobernu organoetako kideei, Arauketa Arloak eta AKEKren Ikerketek osatutako Ikuspegi Arautzaileak ematen dizkie, zeinetan finantza arloan sortutako arauketa berrikuntzak aztertzen diren. Ikuspegi hauek, halaber, Cajasurreko Administrazio Kontseiluari ere igortzen zaizkie, posta elektronikoaren bitartez.\nAzkenik, Finecok Administrazio Kontseiluko kideen harrera programa bat du. Honen helburua, Kutxabanken kasuan bezala, kide berriek, ahalik eta azkarren, sozietateari buruzko ezinbesteko informazio guztia izan dezaten bermatzea da.\n2019 urtean zehar, honako prestakuntza-saioak egin dira Kutxabank eta Cajasurreko Kontseiluak bere funtzioak burutu ahal izateko:\nKreditu arriskua: Basilea III ixtea.\nInteres arriskua: EBA eta EBZren gomendio berriak interes-arriskuaren kudeaketari buruz.\nLikidezia arriskua: EBZk alde batera egin ondorengo likideziaren kudeaketa.\nIngurune makroekonomikoa eta banku-sektoreko ikuspegiak:\nBanku-negozioaren eboluzioa eta ikuspegiak.\nEmaitzen eta kudeaketa-ratioen kontuaren eboluzioa eta ikuspegiak.\nEspainiako banku-sektorea Bankuen Batasunean: konparatibo bat egitea EBAren txostenetatik abiatuta.\nAraudia betetzea: berritasunak banku eta finantza araudian:\nHigiezinen Kreditu Kontratuak arautzen dituen Legea.\nBeste berritasun batzuk: kapitalak zuritzearen prebentzioa, etab.\nFintech eta ziber-arriskuak\nFintech eta itzalpeko bankua:\nBankuaren eraldaketa digitalerako estrategiak eta palankak.\nFintech eta bigtech-en lehiakortasuna.\nArauketa digitalaren erronka. Sandboxes.\nZiber-arriskuak eta zibersegurtasuna.\nFinantzarioak ez diren zeharkako arriskuak:\nArrisku estrategikoa kudeatzeko beharra.\nEreduaren arriskurako sarrera.\nIRB Ereduaren oinarriak:\nMetodologia: kreditu arriskuaren barne-ereduak.\nBarne baliozkotzea eta ikuskaritza.\nKutxabank Gestión-en, Izendapenen eta Ordainketen Batzordeak hainbat funtzio ditu, besteak beste:\na) Administrazio Kontseilua osatzeko eta Kontseilari kargurako proposatuko diren pertsonak hautatzeko jarraitu beharreko irizpideak ezarri eta berrikustea.\nb) Gizarte interesetara egokitutako irizpide objektiboekin, Kontseilarien izendapen eta berrautaketa proposamenak egitea; baita, hala badagokio, Administrazio Kontseiluaren barnean sortzen diren batzorde bakoitzeko kideen izendapenerako ere.\nc) Zuzendaritza goreneko izendapenen eta kideen kargu uzteen inguruan jakinaraztea.\nAdministrazio Kontseiluko Araudiak, Administrazio Kontseiluak gutxienez urtero, bere eraginkortasuna ebaluatu behar duela ezartzen du, hutsuneak baleude, hauek betetzeko neurri aproposak hartzeko helburuarekin.\nHalaber, aipatutako Administrazio Kontseiluko Araudiak eta Gobernamendu Onaren Kodeko gomendioek jasotzen dutenarekin bat etorriz, gutxienez urtero, Administrazio Kontseiluaren funtzioen jarduera ebaluatu behar du, hutsuneak baleude, hauek betetzeko neurri aproposak hartzeko helburuarekin.\nGainera, Ikuskaritza Batzordeko eta Izendapenen eta Ordainketen Batzordeko Arautegiek ezartzen dute, hurrenez hurren eta gutxienez urtero, Batzorde horiek beren eraginkortasuna ebaluatu behar dutela, hutsuneak baleude, hauek betetzeko neurri aproposak hartzeko helburuarekin.\nEbaluazio horiek Administrazio Kontseiluko Idazkaritzaren koordinaziopean burutzen dira.\nKutxabank Seguros-en prozesuak Izendapenen eta Ordainketen Batzordearen Araudiko funtzioen barruan ezartzen dira eta sektore legediaren menpe daude.\nAdministrazio Kontseiluaren Arautegiak, gutxienez urtero, administrazio kontseiluaren funtzionamendua ebaluatzen du eta, bereziki, bertako lehendakariaren jarduera, hala badagokio, adierazitako hutsuneak hobetzeko neurri aproposak hartuz.\nAdministrazio Kontseiluak eskuordetutako batzordeen lanen funtzionamendua eta kalitatea ebaluatzeko prozesuak kontrolatu eta koordinatzen ditu, gutxienez urtero, eta hala badagokio, bere ekimenez edo aipatu batzordeko lehendakariaren esanetara, adierazitako hutsuneak hobetzeko neurri aproposak hartzen ditu.\nGainera, Ikuskaritza Batzordeko eta Izendapenen eta Ordainketen Batzordeko Araudiek, hurrenez hurren eta gutxienez urtero, beren eraginkortasuna ebaluatu behar dute, hutsuneak baleude, hauek betetzeko neurri aproposak hartzeko helburuarekin.\nEbaluazio horiek Administrazio Kontseiluko Idazkariaren koordinaziopean burutzen dira.\nAldiz, Gesfinor sozietateko Administrazio Kontseilua osatzen duten pertsonak (gaur egun, administratzaile bakarra) Akziodunen Batzorde Orokorrak izendatzen ditu.\nNorbolsa Kontseilu batek zuzendu eta kudeatzen du; kontseilu hau, gutxienez bost kidek eta gehienez hamabostek osatzen dute eta, Batzorde Orokorrak hautatu ditu. Administratzailea izateko, ez dago akzioduna izan beharrik.\nKontseilariak ohore komertzial eta profesionala duten pertsonak dira eta, ez dute xedapen legalek ezarritako inongo debeku edo bateraezintasunik. Kontseilarien alta eta kargu uztea Balore Merkatuaren Batzorde Nazionalari jakinarazten zaio honek izendatutako pertsonen egokitasuna balioetsi dezan; izendapenekiko aurkakotasun eza adierazi behar du.\nAdministrazio Kontseilua osatzen dutenek ez dute inongo ordainsaririk lortzen kontseilari kargua izatearren.\nAdministratzaileek sei urtean zehar betetzen dute beren lana eta, behin baino gehiagotan hautatuak izan daitezke, iraupen bereko lanaldietarako. Epea gainditzen denean, izendapenak hurrengo Batzorde Orokorra egiten denean edo hura egiteko legezko muga igarotzen denean iraungitzen du.\nHalaber, Norbolsak hiru kidez osatutako Izendapenen eta Ordainketen Batzorde bat du; Administrazio Kontseiluak bere kideen artean hautatu ditu eta hirurak, exekutiboak ez diren Sozietatearen kanpoko Kontseilarien artean hautatuak izan dira.\nIzendapenen eta Ordainketen Batzordeko kideak, gehienez, lau urtez aritzen dira eta, behin baino gehiagotan hautatuak izan daitezke, iraupen bereko lanaldietarako.\nNorbolsako Gobernu Korporatiboaren Eskuliburuak eta Izendapenen eta Ordainketen Batzordearen Arautegiak ezartzen dute, batzorde honek, gutxienez urtero, Administrazio Kontseiluaren, Izendapenen eta Ordainketen Batzordearen eta Zuzendaritza Batzordearen egokitasun-irizpideak, funtzionamendua eta jarduera ebaluatu behar dituela.\nBetebehar hauei jarraikiz, aipatu ebaluazioa egiten da eta bertatik ateratako ondorioak urtero urtarrilean egiten den Kontseiluari aurkezten zaizkio.


Txinak auto elektrikoen alde egin dau - bizkaie.biz\nLehenengo begiratuan, Txina ekologismoaren antitesia da. Munduan gehien kutsatzen dauen herrialdeak gero eta ke gehiago botaten dau. Krisi ekonomikoa mundu osora zabaldu arren, Txinako hazkunde ekonomikoak gora eta gora egiten dau -aurten % 9 baino gehiago izan dala dinoe-, energiaren kontsumoa ikaragarri hazi da -2010ean, % 5,9 igon zan, 3.250 ikatz tona beste, eta 2035ean AEBak baino % 68 gehiago beharko dau-, eta autoen salmenta onak pozarren ditu multinazional handiak. Baina, asfalto ganean irudia ez da hain polita, uri nagusienek kutsadura kronikoa daukie. Kutsadurea sano handia da; horregaitik, kutsadurearen ondorioen inguruko eztabaidea zabaldu da Txinan. Izan be, birikietako minbiziak nabarmen egin dau gora, eta herritarrak Gobernuak kutsadurea neurtzeko daukan moduekaz ez dago konforme, ez ditu-eta kontuan hartzen partikula txikienak eta kaltegarrienak.\nEgoerea larria dala konturatu dira batzuk, ezin dala larregi luzatu. Hori dala eta, Shanghaik uri elektriko bihurtzeko lehenengo pausuak emon ditu. Ekimenaren helburua herritarren artean auto garbien erabilerea bultzatzea da, eta azpiegitura egokiak eregitea, erregai fosilekaz dabilzan ibilgailuak besteko erakargarriak izateko. Horretarako, 2012ko amaitu orduko 13.000 lekutan autoak kargetako zerbitzua ipiniko dabe martxan, 10.000 ibilgailu elektriko edo hibridok erabilteko. Gaur egun, Jiading barrutiko 463 km. koadrotik 100 prest dagoz auto berdeak funzionau ahal izateko.\nBadakigu arrakastea izateko, oinarrizko hiru baldintza dagozala: Gobernuaren konpromisoa oinarrizko azpiegiturak eregiteko eta ibilgailu elektrikoak erabilteko araudia onartzea; enpresa pribaduekaz lankidetzea, zerbitzuak eskaintzeko eta autoak egiteko; eta, jentea sensibilizetea, ez dau ezagutzen-eta hau mundu hau, azaltzen dau Zhu Jing proiektuaren marketing saileko zuzendariak.\nShanghaiko egitasmoa abiapuntua izango da, mundu osoan zabalduko dan uri elektrikoen sarearen lehenengo pausua. Gidariak konbenziduteko, Jiadingen proba zirkuitua atondu dabe ibilgailu elektrikoak zelan funzionetan daben erakusteko. Egunean hogeita hamar lagun inguru etorten dira, eta asteburuetan gehiago. Gidatzeko baimena besterik ez dabe ekarri behar autoak probetako eta informazinoa eskatzeko. Gehienak gustora doaz, ibilgailu elektriko eta tradizionalen arteko aldea oso txikia dala ikusita, dino Shan Jiahu bisitariak hartu eta jagoten dituan gidariak.\nGobernuak 100.000 yuaneko (12.000 euro) dirulaguntzea emoten dau auto elektrikoak erostearren, eta ohiko gasolindegietan elektrizidadea kargetako eta bateriak aldatzeko lekuak ipintea sustatu dau, negozioa aldatzen hasteko lehenengo pausua. Orain arte hamar bat auto besterik ez doguz saldu, azaltzen dau Zhou Gang auto elektrikoen saltokiko arduradunak. Baina Gobernuak matrikulazino-zergea kentzea espero dogu, holan interesa handitzeko, ganeratu dau. Autoaren matrikuleak 6.000 euro balio leikez Shanghain.\nSalgai dagozan auto guztiek bateria behin kargauta -sei bat ordu sarera konektauta- 150 kilometro egin leikiez. Zhu Jingen eretxiz, nahikoa da Shanghaiko biztanleen % 90entzat, europarren % 80rentzat eta AEBetako % 75entzat. Auto moeta batzuk kargetako nahikoa dira 4,8 yuan, 60 zentimo euro. Baina gauzarik gatxena herritarrek auto elektrikoei buruz daukien eretxia aldatzea da. Txinan oraindino sano garrantzitsua da erakustea, jenteari daukazuzan ondasunak erakustea. Ekologiaren aldeko jarrerek ez daukie eragin handirik. Auto elektrikoak Lamborghini batek besteko estatusa ez dauela emoten uste daben gidariak dira gure helburua, horreek atrapau behar doguz, azaltzen dau Zhuk.\nEdozelan be, Txinak ikatzaren ordezkoa behar dau, gaur egun energiaren % 70k jatorri hori badauka be. Energia sortzeko erregaiak kutsatu ezkero, auto elektrikoak ez dira hain onak be, onartzen dau Zhuk. Horregaitik, Txinak energia nuklearraren eta energia barriztagarrien alde egin dau indartsu, eta gaur egun aerosorgailuen saltzaileentzako merkatu garrantzitsuena da.\nEz daukagu beste aukerarik, autortu dau Xie Fei Txinako Automozino-Injinerutza Institutuko presidenteordeak. 180 miloe auto daukaguz orain Txinan; kutsadura iturri handia dira. hamabost urtean, ganera, kopurua bikoiztu egingo ei da. Petrolioaren guztiz menpeko egiten gaitu horrek, eta petrolio gitxi dago. Ganera, petrolioaren salneurria sarri aldatzen da; mehatxua da herrialdearen energia segurtasunerako, eta mundu osokorako bere bai. Konponbide bakarra teknologia ekologikoak garatzea eta martxan ipintea da. Eta zenbat arinen egin behar da.


Sistema mixtoa Biltegi zentralean orain arte erabili izan den sistema molde tradizionaletan sartzen zen.\nOrain sartu berri den Paleta-Zilo Automatikoarekin ez da lehengo antolaketa baztertu, bien baturaz sistema mixtoa osatu baizik.\nSistema berriak manipulazio, trafiko eta bidalketako arazoak konpontzen ditu, mugimendu handiko momentuetan sortu ohi ziren ataskoak arinduaz.\nHonela, eskabideak salmenta puntuetara eramateko irteera-ateetan uzten dira, eta 32 ate daudenez, behar izanez gero beste hainbeste kamioik batera irtetzeko modua dago.\nArrasate: MAXI EROSKI berria azaroan.\nEibar, Txurdinaga eta Ordiziakoez gain, aurtengo azaroaren erdi alderako Arrasateko Musakola auzoan, Bergarako bidean, beste Maxi bat irekitzeko asmoa dago.\nEskualde mailan antolatuko da, era honetako denda handiek duten ordutegi bereziarekin, goizeko hamarretatik gaueko hamarretara, eta saltokiak honako sailok izango ditu: janariak, fruita eta barazkiak, urdaitegia, arrandegia, okindegia, elektrotresnak, jantzidenda eta drogategi-usaindegia.\nJendeari zerbitzu osoa eskaini nahian, Eroskik berak ez dituen salgaiak, hala nola egunkari eta aldizkariak, zapata-konponketa etab., beste laupabost denda partikularren ardurapean geratuko dira.\nArrasateko Maxi-ko inbertsioa 400 miloitakoa izango da, ikerketa, projektua, lurrak erostea, eraikuntza eta ekipamendua, denak barne, eta langile kopurua 60 pertsonakoa, baina ez denak berriak.\nEzinbestean, Arrasateko Uribe Auzoan gaur egun dagoen dendak aldaketak izango ditu, merkatuan zer funtzio betetzen duen ikusi eta egoerara egokitu beharko da eta.\nBejon deizuela... eta on dagigula!.\nBiltegi berria zenbakitan: - Sail berria... 16.800m.2.\n- Biltegi berriko inbertsioa... 2.000 miloi pezeta.


Hodeiak astindu eta euria sorraraziko duten droneak — Gaztezulo\nHodeiak astindu eta euria sorraraziko duten droneak\nHodeiak astindu eta euria sorraraziko duten droneak Lainoei karga elektrikoak eman eta zoruraino iristeko moduko euri-tantak eragin nahi dituzte. Datozen hilabeteetan egingo dituzte probak Dubain. https://www.gaztezulo.eus/albisteak/hodeiak-astindu-eta-euria-sorraraziko-duten-droneak https://www.gaztezulo.eus/albisteak/hodeiak-astindu-eta-euria-sorraraziko-duten-droneak/@@download/image/dronea.jpg\nLainoei karga elektrikoak eman eta zoruraino iristeko moduko euri-tantak eragin nahi dituzte. Datozen hilabeteetan egingo dituzte probak Dubain.\nArabiar Emirerri Batuetan basamortuko klima zakarra dute eta euriaren premia izaten dute. Hori dela eta, arazoari konponbidea emateko, inbertsio handiak egiten dituzte ikerketa zientifikoetan. Erresuma Batuko Reading unibertsitateak hauxe proposatu zuen 2017an: droneak bidaltzea zerura hodeiei karga elektrikoak eman eta euria egin dezan. Ordutik helburu hori lortzeko ikerkuntzan aritu dira zientifikoak eta badirudi datozen hilabeetan egingo dituztela probak Dubain.\nAlya Al-Mazroui ikerketa programaren zuzendariak adierazi duenez, droneak maila baxuan egingo dute hegan eta deskarga elektrikoak emango dituzte airean, ur tantek bat egin eta eror daitezen. Arabar Emiratu Batuetan euria eginaraztea ez da lan makala; izan ere, esperimentu honetako gakoa sorrarazitako euri-tanten tamainua da, berebiziko garrantzia baitu bidean desagertu ez daitezen. "Lainoen ur-tantak behar bezain handiak izaten saiatuko gara, hodeietatik erortzean lurrazal edo zoruraino irits daitezen".\nUrtean euri gutxi egiten du bertan, batez beste 100 milimetro urtean, eta urtetik urtera eskasagoa da kopurua, gainera. Lehortea arintzerik lortuko ote dute?


Kazetari benetan arraroak — Eibar.ORG | Eibarko peoria\nHemen zaude: Hasiera / Blogak / Amatiño / Kazetari benetan arraroak\nKazetari benetan arraroak\nAmatiño 2014/07/08 00:05\nKomunikabide guzti-guztiek nola edo hala jakinerazi dutenez, Athleticek Petronorren eta BBKren babesletza izango du hurrengo 2014/15 denboraldian. Petronorrentzat zazpigarren eta azken urtea izango da, eta BBKarentzat, berriz, aurrena eta, barrena, ondoko lau urteetan indarrean iraungo duen hitzarmenaren lehena. Hala ere, nahiz harrigarri iruditu, komunikabide bakar batek ere ez du, ordea, zorioneko babesletzari dagozkion diru-kontuen berri eman.\nZalantzarik ez gero edozein itunek makinatxo bat arau biltzen dituela baina bi dira, besteak beste, jendeak lehen eta behingoz ezagutu nahi izaten dituenak eta, orobat, kazetari guztiek galdetu ohi dituztenak: elastiko berria zelakoa izango ote den eta babesleek zenbat ordaindu behar izango duten futbol-taldearen kamisetan agertu ahal izateko. Lehenengo sekretua berehala argitu ohi da, elastikoa begi bistan agertu bezain laster; diru-kontuak, ordea, inoiz gutxitan jakinerazi izaten dira, horren erraz, zehatz-mehatz.\nAthleticen, Petronorren eta BBKren arteko ituna joandako ostiralean aurkeztu zen arren jendaurrean, kazetariok hilabeteak zeramatzaten telefonoz deika, hitzarmenaren zertzeladak aldez aurretik jakin gurarik: zenbat diru ote, zein baldintzatan, ze kopuru aurrenengo postuetan sailkatzeagatik, zenbat Europan jokatzekotan eta zenbat txapeldun izanez gero. Eta, aldi berean, hiru erakundeon prensa-arduradunok beste horrenbeste hilabete generamatzan hitzerdika, bai-bainaka, ihesi, zer esan asmatu ezinik, galderei zuzenean erantzun nahiezta.\nBaina, horratik, heldu da azkenik aurkezpen-egun ofiziala, bete da gainezka Ibaigane mikrofonoz eta kameraz, jarri dira mahai berean elkarren ondoan Josu Urrutia, Andreu Puñet eta Mario Fernandez, esan dute esan beharrekoa, iritsi da kazetarion txanda, zer galdetuko eta… ezer ez! Ezta galdera bakar bat ere sinatu berri den itunaren baldintzez eta arauez!\nZein arraroak diren gero egungo kazetariak…\nMario Fernández, Josu Urrutia eta Andreu Puñet, Kutxabanken, Athleticen eta Petronorren ordezkariak


LH6 irakurzaletasunaren alde - Calasanz Santurtzi\nLH6 irakurzaletasunaren alde\nAzken asteotan LH6ko ikasleek irakurzaletasuna suspertzeko proiektua egin dute euskerako ikasgaian. Lehendabizi, Santurtziko Udal Liburutegia hobeto ezagutzeko asmoz, bertako langileekin harreman telefonikoa izan zuten ikasgelan. Atsegin handiz erantzun zizkieten galderei eta haien jakinmina asetu zuten. Jarraian, liburuen ezaugarri nabarmenenak aztertu zituzten, horrela haien gustuko liburuen fitxa sortu zuten laburpena, informazio esanguratsuena eta gomendio pertsonala gehituta. Azkenik, ikaskideekin partekatu zituzten fitxa hauek, istorio eta kuriositate berriak eskura utzita.\nCategory: Lehen hezkuntza 9 azaroa, 2020\nPreviousPrevious post:¡Nos gustan las mates!NextNext post:Calasanz obtiene 9 premios y casi 5.000 euros en premios, en la 12ª edición del Concurso Banco de Ideas Empresariales Margen Izquierda y Zona Minera.


Gernika-Lumotik Hiribilduraino heltzen zen bidea jagoteko funtsezko lekua zen; gotorlekuaren hondakinak Zarragoiti (Zarragoitxi bertako hizkeran) mendi tontorrean daude. Alkazarraren eta herri zaharraren artean Sollube eta Almikatik datorren eta Artza badiara doan erreka dago. Gaur egun, mendiaren magala etxeaz josita dago eta iparraldeko maldan, gazteluaren barrutian, baratzeak eta zelaiak daude. Gainontzeko malda guztiak eta tontorra baso eta sasiak hartuta dauzka.\nZarragoitxiko alkazarraren harresi\n-zatiak baino ez dira iksuten gaur egun.\nElementu honi buruzko agiri- eta arkeologi-testigantzak gordetzen dira. Agirion esanetan XIV. gizaldi aurretikoa izan zen, gizaldi honen erdialderako errautsita edo erabili barik zegoen-eta. Aipatu den agiria 1353koa da eta bertan On Tellok Hiribilduko harresi eraikinerako alkazarreko harria dohaintzan eman zuela aipatzen da.\nAlkazarra, beraz, sarbide erraza ez zuen tokian dago, mendi-mazela aldapatsuen goialdean eta amildegia duela hegoaldetik, Gaztelugatxen gertatzen zen moduan, defentsarako instalazio handirik edo hobi beharrik ez zegoela adierazten zuen. Hegoaldeko maldan ez zen harresirik eraiki. Arkeologi-aztarnen bakarrak landaretzak estali dituen harresi txiki batzuk dira. Harresiok alde bakoitzeko hamar metro baino gehiagoko oinplano errektangeluarra du.\nIkertzaile batzuk harrizko murru txikiak aipatzen dituzte. 1958an Javier Ibarra Bergek zioen “Lurrari eustekoak bezalako harresiak daude” eta 1928an Anjel Zabala Otzamiz-Tremoiaren aburuz "Bermeon ageri diren hondakinak, lurrari eusteko harresiak, adibidez, akaso, orduko aztarna zaharrak izango dira (...)."\nMuinoaren iparraldean, Zarragoiti kaleko azken etxeen atzealdean, mendi maldari eusten dion ia ehun metro luzeko murrua dago. Hori gazteluari zegokion harresia da eta behealdeko itxitura izango zen, ipar-mendebaldekoa alegia. Zati batean baino gehiagotan zaharra ordezkatuz porlanezko murru berri bat egin dute. Luzera osoan harresiari jositako dorre trinkoak daude, batzuk prismatikoak eta besteak zilindrikoak, txandan-txandan. Gutxienez sei dira dorreak, baina huntza gailendu den baratzeetan bakarren bat gehiago egon daiteke. Mendebaldeko ertzean ere, azken dorretik haratago, sasiak ikusten dira eta baliteke horiek zerbait ezkutatzea.\nZabala Otzamiz–Tremoiaren ustetan, Bermeoko alkazarra ez legoke gune horretan Hiribildu erdialdean baino, gotorlekua erauzi ostean Bañoseko Kontearen Jauregia jaso zen orubean.\nIparraldeko harresia. Dorre baten\nHarresiok, harriaren gorpuzkera gailenduz, ahozko ohituraren aurrean auzokideen idatzizko eskubide ikur modura jaso ziren. Hala eta guzti, ezin dugu ahaztu zuen defentsa eta armada ezaugarriak. Bermeora etorrita, harresia eraiki ahal izateko Erregetza Albala 1334n jaso zen, bandokideen arteko liskar-ekintzak ugaltzearekin batera alegia. Alfonso XI.a erregearen Albala honek Hiribilduko Prebostetzak harresia eraikitzeko bost urtetan 2000 marai emateko dohaintza ezarri zutenean. Harresi eraikinak hamarkadetako lana eskatu zuen, 1353an bertan harresi lanak amaitzeko On Tello konteak alkazar zaharreko harriaren dohaitza egin zuen-eta.


EAJ-k egungo egoera aztertu eta partekatuko du Tolosako eragile ekonomikoekin\nOlatz Peonek azaldu duenez, Tolosako EAJ-PNVko udal taldeak kezka handia du industriagintzaren gainbeherarekin eta merkataritzan eta ostalaritzan sortzen ari diren arazoekin. Horregatik, Tolosa Prest ekimenaren baitan, EAJ-PNVk Arantza Tapia Ekonomiaren Garapen eta Lehiakortasun sailburua gonbidatu du Tolosara, eragile ekonomikoekin elkarlanean egungo egoera aztertzeko. Tapia, merkatari eta ostalariekin eta industria, eraikuntza eta entitate finantzario eta nekazal munduko kideekin bilduko da, besteak beste.\n15 API 14\nTolosarren mobilizazioa ezinbestekoa izan da Bilduk edukiontzien aldeko erabakia hartzeko\nTolosako EAJk tolosarrak zoriondu ditu herriaren mobilizazioarengatik eta 7.000 sinadura biltzeagatik. Bestela, inguruko udalerrien egoeran egongo litzateke. Zorionez, EAJk proposatutako bidea hartzen hasi da Bildu-Aralar, tolosarren gehiengoak hautatutakoa. Uste dugu aldaketaren arrazoia erabat ´elektoralista´ izan dela, datozen urteko udal hauteskundeetara begiratuz\n08 API 14\nEAJ-k Tolosaldeako gobernantza ireki, partehartzaile eta integratzaile baten alde egiten du\nTolosaldeako EAJk hiruhileko honetarako bi lan jardunaldi antolatu ditu, Garapen ekonomikoaren sailburu Arantxa Tapiaren partaidetza zuzena izango duen topaketa bat ekintzaile eta bailarako eragile ekonomikoekin eta EBBren presidentearen, Andoni Ortuzarren , hitzaldi bat


Hartu zerbait gurekin. Katiluak gure diseinuekin Hartu zerbait gurekin. Katiluak gure diseinuekin\nHome Euskal Mundua Hartu zerbait gurekin. Katiluak gure diseinuekin\nAbu 13, 2021\nBlog honetako irakurleek badakite denda bat dugula La Tostadora dendan, non gure diseinu esklusiboekin hainbat produktu eros daitezkeen. Orain, izerditako, elastiko, poltsa edo maskarei produktu berri bat gehitzen zaie: katiluak.\nHainbat eredu prestatu ditugu gure armarriekin eta gure logoarekin: BETI-ALWAYS-TOUJOURS-SIEMPRE EUSKALDUN.\nDiseinu esklusiboko katiluak: About Basque Country\nEta gogoratu gure diseinuekin erosten duzuen produktu bakoitzeko blog honek erosketa horren portzentai txiki bat jasotzen duela, aurrera jarraitzen laguntzeko balio duena.\nKatilu horiek 14,95€ balio dute La Tostadora dendan, eta bidalketa, une honetan behintzat, doakoa da (Estatuarentzat).\nGure dendara sartzeko, hemendik egin dezakezue.\nPrevious articleEuskal kulturaren etorkizuna Far Westen «dantzatzen» du\nNext article#EuskoChallenge munduari Euskal Diasporaren Eguna nola ospatzen dugun erakusten dio


Onddo-tortilla eta patatak | Consumer\nOnddo-tortilla eta patatak\n450 g de patatak\n150 g de onddoak\nZartagin batean olioa frijitu patata zuritu eta xerra meheetan moztuta. Frijitu ondoren, gatz-puntuan jarri. Frijitzeko oliotik xukatu eta gorde. Tipula eta piper berdea xehatu pistorako (karratutxoetan). Tipula zartaginean salteatu patata frijituarekin eta, behin bigundu ondoren, bota piper berdea. Onddo garbiak eta zatituak gehitu.\nTipula, onddoak eta piper berdea prestatu ondoren, gatza bota eta soberan dagoen olioa xukatu, iragazki baten laguntzarekin. Patata frijituak tipula, onddo eta piper berdearekin bildu, eta hori guztia kozinatutako olioa xukatuta. Irabiatu arrautzak eta gehitu prestatutako barazkien nahasketari, arrautza gainerako osagaiekin nahasteko.\nZartagin antiitsasgarri oso bero batean eta olio apur batekin lehen barazkiekin, tortilla (tortilla oso handia geratuko zaigula ikusten badugu, bi tortilla ertain edo 4 tortillita indibidual hartuko ditugu). Bi aldeetatik gorritu, zartaginetik atera eta zerbitzatu bero entsaladarekin edo alioli saltsarekin, maionesarekin, tomate-saltsarekin, etab.\nAzukreak 2,2g 2%\nPatata-tortillak balio kaloriko handia du, baina beste prestakin askok bezala, kaloria eta gantz gutxiago duen plater gozo eta goxoaz gozatzeko aukera ere ematen du. Patata-tortillak hainbat onura ekartzen dizkio organismoari, arrautza osagai nagusi, balio biologiko handiko proteina-dosi handiak ematen ditu, A, D eta E bitaminak. Patata, berriz, ezin hobea da energia-iturri gisa, karbohidratoak baititu, potasioa, kaltzioa eta magnesioa ere batuta, eta ia ez du sodiorik. Gainera, patatak ez dute glutenik glutenaren intolerantzia duten pertsonentzat. Onddo ugari daude oligoelementu eta mineral gisa, hala nola burdina, zinka, iodoa, magnesioa, selenioa, sodioa eta kaltzioa. B, E eta C bitaminen iturri dira, gantz gutxi, karbohidrato gutxi eta kaloria gutxi. Mantenugai ugari dituen errezeta da, eta, era kontrolatuan bada ere, kontsumi dezakegu.


barren.eus - Jendaurrean jokatuko dituzte azkenean Emakume Master Cup jaialdiko finalerdiak ikastolako frontoian\nHasiera batean ateak itxita jokatu behar zituzten bi pilota partidak, baina "normaltasun berrira" igaro ostean, ateak irekita jokatuko dituzte Pilota Goxua modalitateko Laboral Kutxa Emakume Master Cup txapelketako bi finalerdiak. Domekan (ekainak 21) izango da pilota jaialdia, 12:00etatik aurrera. Ikusleen zenbait prebentzio neurri bete beharko dituzte:\nAforoak baimendutakoaren % 60ko gehieneko edukiera izango du: 163 pertsona, guztiak eserita.\nPertsonen arteko 1,5 metroko gutxieneko distantzia fisikoa errespetatu beharko da; halakorik ezean, maskara nahitaez erabili beharko da (bizikidetza-unitateetan izan ezik, horiek elkarren ondoko eserlekuetan eseri ahal izango baitira).\nIkus-entzuleak eserita egon beharko dute, eta antolatzaileek zehaztuko dieten eserlekuan.\nSarrera doan izango da, edukiera bete arte.\n• Protagonistak, finalerako txartel bila\nHonako hauek izango dira bi finalerdietako norgehiagokak: Iera Agirre-Maite Ruiz de Larramendi eta Irantzu Etxebeste-Ane Urkizu; eta Ainhoa Ruiz de Infante-Amaia Jaka eta Nagore eta Leire Galeano. Finalerdietako irabazleek finala jokatuko dute astebete geroago, Irungo Uranzu frontoian, 17:00etan. Egun horretan jokatuko da pilota mistoko finala ere.


Durangoko Plateruenako DF bertsozale eskolaren bigarren zikloa egingo dute martxoan — Gaztezulo\nDurangoko Plateruenako DF bertsozale eskolaren bigarren zikloa egingo dute martxoan\nDurangoko Plateruenako DF bertsozale eskolaren bigarren zikloa egingo dute martxoan https://www.gaztezulo.eus/albisteak/durangoko-plateruenako-df-bertsozale-eskolaren-bigarren-zikloa-egingo-dute-martxoan https://www.gaztezulo.eus/albisteak/durangoko-plateruenako-df-bertsozale-eskolaren-bigarren-zikloa-egingo-dute-martxoan/@@download/image/20102266234Bertsozale-eskola.jpg\nIaz izandako arrakastari erreparatuta, aurtengoan bigarrenez, bertsoaz gehiago jakin edo gozatu nahi duen edonorentzat bertsogintzari buruzko dibulgazio saio didaktikoak antolatuko dituzte.\n2009ko Txapelketa Nagusiari errepasoa egin nahi diote berbaldi formatuko lau saiotan.\nMartxoaren 4an, 20:00etan, Andoni Egaña zazpi bider finalista eta lau bider txapeldun izandakoak urte hauetan guztietan bertsogintzak bizitako bilakaera aztertuko du, 1986tik 2009ra bitarteko errepasoa egingo du, hortaz.\nMartxoaren 11n, 20:00etan, Unai Elizasu eta Maite Berriozabal Txapelketa Nagusiko gai jartzaile taldeko kideek azken txapelketako gaiak aztertuko dituzte, gai jartzaileen ikuspegitik.\nMartxoaren 17an, ordu berean, Agin Rezola eta Iñaki Aurrekoetxea, Garako eta Berriako kritikariak hurrenez hurren, 2009ko Txapelketak bertsogintzari egindako ekarpenaz ariko dira.\nAmaitzeko, martxoaren 24an, Eider Rodriguez idazleak eta Asier Altuna zinegileak euren bertsozale ikuspegia azalduko dute.\nZiklo aberasgarria, hortaz, Durangoko Plateruenan egingo dutena. 15 euroren truke izen emateko azken eguna martxoaren 2a, asteartea, izango da. Informazio gehiago behar izanez gero: kultura@plateruena.net.


EAEko hauteskunde kanpaina | Iñigo Urkulluk kanpainia hasi du | EAEko Hauteskundeak | EITB\nUrkullu: 'Posible da Euskadik estatus politiko berria izatea'\nEAJren hautagaiak Donostiako Gros auzoa aukeratu du hauteskunde kanpainari hasiera emateko.\nDonostian ekin dio hauteskunde kanpainari EAJk\nIñigo Urkullu EBBren presidente eta EAJren lehendakarigaiaren esanetan, "posible da Euskadin estatus politiko berri bat izatea, Europako nazio" bat bezala, baina ziurtatu du bide bakarra dagoela horretarako: "alderdi guztien arteko negoziazioa eta euskal herritarren erabaki askea eta demokratikoa".\nUrkulluk datozen urriaren 21eko hauteskundeetara begira egindako kanpaina-ekitaldian esan ditu hitzok, Donostiako Gros auzoan, Katalunia plazan, jarritako karpa batean.\nJeltzaleak, hautagaiez, kideez eta lagunez inguraturik, EAJren hauteskunde programa nabarmendu du, "Euskadi Konpromisoa" aurrerakuntzaren, garapenaren eta ongizatearen aldeko programak 175 konpromiso eta 610 proposamen jaso ditu "Euskadik aurrera egin dezan".\nHorren ildotik, Urkulluren esanetan, bere alderdiak krisialditik ateratzeko, zerbitzu publikoak garatzeko eta oraingo egoera ekonomikoan gehien sufritzen ari direnak babesteko lan egingo du eta, "bakean eta elkarbizitzan oinarritutako etorkizun bat" lortzeko.\nGainera, EAJk "Euskadirako estatus politiko berri baten eta Euskadik europar nazio gisa dituen interesen alde" egiten duela esan du. Ziurtatu duenez, "hori lortzeko, bide bakarra dago, alderdi guztien arteko negoziazioa eta euskal herritarren erabaki askea eta demokratikoa"."Lortuko dugu, posible da", gaineratu du.\nIñigo Urkullu hauteskunde-kanpaina "positibo" baten alde agertu da, "pentsioekin beldurra sortzen" eta "ateak" ixten dituztenen aurrean.\nHautagai jeltzaleak iragarri duenez, EAJk bere eredua azalduko du, "beldurrik, itxierarik, harresirik, eta liskarrik gabe"; eta datozen 14 egunotan proposamen guztiak azalduko dizkiete herritarrei.\nUrkulluk azpimarratu du Euskadik "une oso garrantzitsua" bizi duela, jokoan baitago "krisialditik ateratzea, hori bera pairatzeko arriskuan daudenak eta zerbitzu publikoak mantentzea". "Euskadiren datozen 30 urteak dauzkagu jokoan".\nInformazio osagarria, Euskadi Pregunta.


LAB sindikatuak bat egiten du larunbat honetan ELEAK mugimenduak deitu duen manifestazioarekin | LAB SINDIKATUA\nEuskal Herria LAB sindikatuak bat egiten du larunbat honetan ELEAK mugimenduak deitu duen manifestazioarekin\nLAB sindikatuak bat egiten du larunbat honetan ELEAK mugimenduak deitu duen manifestazioarekin\nEuskal gazteria urteetan jasaten ari den errepresio latz eta gogorrak ez dauka etenik: identifikazioak, jazarpena, torturak, atxiloketak… Ez dira kasu isolatuak, baizik eta estrategia oso baten bide orria jarraitzen duten ekimenak. Euskal Herriko etorkizuna dela jakitun, euskal gazteria beti egon da jo puntuan.\nEta egoten jarraitzen du. Horren adibide Oarsoaldeko gazteen kontrako kondenak edota otsailean Burlatako lau gazteren kontra burutuko den epaiketa. Lan politikoa kriminalizatzen duten epaiketa guztiz politikoen aurrean gaude. Eta arrazoi politikoengatik espetxe zigorrak bete dituzten eta betetzen ari diren ehunka gazte dira Euskal Herrian. Lehenengo eta behin LAB sindikatuak gazte hauei guztiei eta euren familia zein lagunei euren babesa helarazi nahi die.\nEsan bezala, euskal gazteria beti egon da jo puntuan eta egoten jarraitzen du. Nahiz eta euskal jendarte osoak konponbidea eta bakea aldarrikatu, espainiar Estatuak bere immobilismoari eusten dio, sekula existitu behar izan ez diren, baina gaurko egoeran are ulertezinagoak suertatzen diren errezeta zaharrak aplikatzen. Euskal Herriak benetako bake eta konponbide egoerara eramango gaituen bidea jorratu nahi eta behar du, baina horretarako, ezer baino lehen, ezinbestekoa da espainiar Estatuak errepresio eta mendeku politikarekin amaitzea.\nHerritarrok gara egoera hau aldarazteko giltza eta horregatik dei egiten diegu herritar guztiei larunbat honetan Donostiara gerturatu eta aldarrikapen hau bereganatu dezaten, pasa den larunbatean ere giza eskubideak, konponbidea eta bakea aldarrikatuz Bilboko kaleetan egin zuten bezala.\nPedimos una nueva política penitenciaria y situar a las y los presos en el camino de vuelta a casa\nNos hemos movilizado en Bilbo en defensa de los derechos de las y los presos